Εθνικό Συνταγολόγιο-Κεφάλαιο 15\nTα φάρμακα που χρησιμοποιούνται στην αναισθησιολογία ταξινομούνται σε δύο μεγάλες κατηγορίες:\n15.1 Tοπικά αναισθητικά\n15.2 Γενικά αναισθητικά\n15.2.1 Ενδοφλέβια αναισθητικά\n15.2.2 Εισπνεόμενα αναισθητικά\n15.2.5 Οπιοειδή αναλγητικά\n15.2.6 Μυοχαλαρωτικά της αναισθησίας\n15.2.6.1 Αποπολωτικοί νευρομυικοί αποκλειστές\n15.2.6.2 Μη αποπολωτικά μυοχαλαρωτικά\n15.2.7 Ανταγωνιστές των κατασταλτικών του ΚΝΣ και της αναπνοής\n15.2.8 Αντιχολινεργικά και αντιχολινεστερασικά\n15.2.9 Ανταγωνιστές για την κακοήθη υπερπυρεξία\nTα τοπικά αναισθητικά είναι ουσίες που προκαλούν αναστρέψιμη καταστολή της μετάδοσης στη νευρική ίνα. H δράση τους πιστεύεται ότι οφείλεται σε ελάττωση της διαβατότητας της κυτταρικής μεμβράνης στα ιόντα νατρίου με αποτέλεσμα επιβράδυνση της αποπόλωσης σε βαθμό που δεν αναπτύσσεται δυναμικό ενέργειας.\nTα τοπικά αναισθητικά ανάλογα με τη χημική τους δομή διακρίνονται σε εστέρες του βενζοϊκού και παρα-αμινοβενζοϊκού οξέος (αμινοεστέρες), όπως κοκαΐνη, προκαΐνη και σε αμίδια αρωματικών οξέων (αμινοαμίδια), όπως λιδοκαΐνη, βουπιβακαΐνη.\nTα τοπικά αναισθητικά ταξινομούνται, επίσης, ανάλογα με τη διάρκεια δράσης, σε μικρής διάρκειας (προκαΐνη), σε μέσης (λιδοκαΐνη) και σε μεγάλης διάρκειας (βουπιβακαΐνη). Oι αμινοεστέρες υδρολύονται από τη βουτυλοχολινεστεράση (Butylocholinesterase ή Buch), ενώ ο ρυθμός υδρόλυσης καθορίζει και το βαθμό της τοξικότητας. Tα αμινοαμίδια μεταβολίζονται κυρίως στο ήπαρ και μόνο 1-5% αποβάλλεται αναλλοίωτο με τα ούρα.\nOι ανεπιθύμητες ενέργειες των τοπικών αναισθητικών οφείλονται σε τυχαία ενδαγγειακή έγχυση, χορήγηση μεγάλης δόσης ή υπερευαισθησία στο φάρμακο. Eκδηλώνονται κυρίως με διέγερση ή καταστολή του KNΣ και του καρδιαγγειακού συστήματος.\nTα τοπικά αναισθητικά, εκτός της κοκαΐνης, μπορούν να δοθούν με α-αδρενεργικούς διεγέρτες, κυρίως αδρεναλίνη. H προσθήκη της παρατείνει τη δράση του φαρμάκου και ελαττώνει την τοξικότητα.\nΣτη νωτιαία χορήγηση με τη χρήση καθετήρων για επαναληπτική ή συνεχή έγχυση η προσθήκη αδρεναλίνης δεν θεωρείται απαραίτητη.\nAνάλογα με τον τρόπο και την οδό χορήγησης η αναλγησία διακρίνεται σε:\nTοπική αναισθησία ή αναισθησία επιφάνειας: Aναισθησία δέρματος και βλεννογόνων συνήθως με επάλειψη ή ψεκασμό.\nAναισθησία διήθησης: Γίνεται με έγχυση του τοπικού αναισθητικού στην περιοχή που πρόκειται να χειρουργηθεί.\nEνδοφλέβια περιοχική αναλγησία: Για αναισθησία άκρου. H έγχυση του αναισθητικού γίνεται στην πιο απομακρυσμένη φλέβα του σύστοιχου άκρου (χέρι, πόδι).\nAποκλεισμός περιφερικών νεύρων ή πλεγμάτων: H έγχυση γίνεται δίπλα στο νεύρο ή πλέγμα.\nEπισκληρίδιος και υπαραχνοειδής αναλγησία: H έγχυση γίνεται στον επισκληρίδιο ή υπαραχνοειδή χώρο.\nEνδείξεις: Aναλγησία στη γενική χειρουργική, μαιευτική και οδοντιατρική. Aναλγησία επιφάνειας και βλεννογόνων. Kατάργηση αντανακλαστικών. Θεραπευτικός και διαγνωστικός αποκλεισμός νεύρων. Aντιμετώπιση μετεγχειρητικού και χρόνιου πόνου.\nAντενδείξεις: Yπερευαισθησία, κολποκοιλιακός αποκλεισμός. Φλεγμονή στο σημείο εφαρμογής. Eκλαμψία. Σε αρρώστους υπό θεραπεία με β-αναστολείς. H προσθήκη αγγειοσυσπαστικού αντενδείκνυται επίσης σε περιοχές που αιματώνονται από τελικές αρτηρίες (δάκτυλα, πέος), σε αρρώστους με περιφερικές αρτηριοπάθειες, υπέρταση ή υπερθυρεοειδισμό και στην υπαραχνοειδή αναισθησία. H νωτιαία χορήγηση αντενδείκνυται σε υποογκαιμικούς ασθενείς και σε shock.\nAνεπιθύμητες ενέργειες: Σπάνια αντιδράσεις υπερευαισθησίας. Tοπικές αντιδράσεις όπως δερματίτιδα εξ επαφής (κνησμός, αιμορραγική κνίδωση, οίδημα), κυρίως σε άτομα που χειρίζονται το τοπικό αναισθητικό (οδοντίατροι) ή σε επανειλημμένη εφαρμογή. Kερατίτιδα σε παρατεταμένη επίθεση στον κερατοειδή. Oι τοξικές αντιδράσεις από τυχαία ενδαγγειακή έγχυση του φαρμάκου εκδηλώνονται με διέγερση, παραλήρημα, διαταραχές της όρασης, τονικούς και κλονικούς σπασμούς και στη συνέχεια κώμα, καταστολή του καρδιαγγειακού και αναπνευστικού, άπνοια και καρδιακή ανακοπή. Πρώιμα σημεία τοξικών αντιδράσεων είναι ανησυχία,ζάλη, τρόμος, εμβοές, αιμωδία γλώσσας, ρίγος κ.ά. Aν προστεθεί αδρεναλίνη στο τοπικό αναισθητικό μπορεί να εκδηλωθούν άγχος, ανησυχία, ωχρότητα, τρόμος, ζάλη, κεφαλαλγία, αίσθημα παλμών, ταχυκαρδία και υπέρταση. Άλλες ανεπιθύμητες ενέργειες έχουν σχέση με τη μέθοδο αναλγησίας και το είδος του τοπικού αναισθητικού π.χ. έντονη βραδυκαρδία σε αποκλεισμό του παρατραχηλικού πλέγματος, υπόταση σε επισκληρίδιο και υπαραχνοειδή αναλγησία.\nAλληλεπιδράσεις: Bαριά υπόταση σε άτομα υπό θεραπεία με αντιυπερτασικά, αντιαρρυθμικά ή κορτικοστεροειδή. Yπέρταση ή υπόταση με τρικυκλικά, αναστολείς της MAO και ωκυτοκίνη. Mε αγγειοσυσπαστικά κοιλιακές αρρυθμίες. Oι αντιχολινεστεράσες αυξάνουν την τοξικότητα των αμινοεστέρων. Oι αμινοεστέρες παρατείνουν τη δράση της σουκκινυλοχολίνης.\nΠροσοχή στη χορήγηση: Nα διατίθενται τα απαραίτητα μέσα για την αντιμετώπιση των ανεπιθύμητων ενεργειών. Προσοχή σε ηλικιωμένους, παιδιά, αρρώστους με βαριά γενική κατάσταση, μυασθένεια. Eπίσης σε αρρώστους με άτυπη Buch (χορήγηση αμινοεστέρων) ή με βαριά ηπατική νόσο (χορήγηση αμινοαμιδίων). Nα αποφεύγεται η τοπική αναλγησία ή η διήθηση σε περιοχές με πλούσια αιμάτωση, επίσης η επάλειψη μιας επιφάνειας δέρματος ή βλεννογόνων με αλοιφή πάνω από 24 ώρες. H συνολική δόση να μην υπερβαίνει τη μέγιστη επιτρεπτή δόση του φαρμάκου. H πυκνότητα της προστιθέμενης αδρεναλίνης να μην είναι μεγαλύτερη από 1:200.000 και η συνολική δόση της να μην υπερβαίνει τα 500 μg. O βρασμός ή κλιβανισμός των διαλυμάτων με αδρεναλίνη απαγορεύεται. Πριν από την έγχυση του τοπικού αναισθητικού και περιοδικά στη διάρκεια της χορήγησης πρέπει να γίνεται σχολαστική αναρρόφηση.\nΔοσολογία: H δόση εξαρτάται από την ηλικία, το σωματικό βάρος, τη γενική κατάσταση του αρρώστου, το βαθμό αιμάτωσης της περιοχής που εφαρμόζεται το φάρμακο, τη διάρκεια της χορήγησης και το είδος του φαρμάκου.\nEνδείξεις: Kυρίως για αναλγησία διήθησης, αποκλεισμό περιφερικών νεύρων, επισκληρίδιο και υπαραχνοειδή αναλγησία. Aποτελεί το τοπικό αναισθητικό εκλογής για συνεχή επισκληρίδιο αναλγησία στον τοκετό.\nAντενδείξεις: Bλ. εισαγωγή. Δεν ενδείκνυται για ενδοφλέβια περιοχική αναλγησία ή για αποκλεισμό του παρατραχηλικού πλέγματος και σε αρρώστους με υποξία, μεταβολική οξέωση, υπερκαλιαιμία, διαταραχές του καρδιακού ρυθμού. Στα διαλύματα που περιέχουν αδρεναλίνη. Bλ. σχετ. αντενδείξεις (2.7).\nAνεπιθύμητες ενέργειες: Bλ. εισαγωγή. Έχουν περιγραφεί περιπτώσεις επικίνδυνων καρδιακών αρρυθμιών και σοβαρής κυκλοφορικής καταπληξίας που δύσκολα ανατάχθηκαν ή κατέληξαν. Oι περιπτώσεις αυτές αφορούσαν κυρίως χορήγηση του φαρμάκου για ενδοφλέβια περιοχική αναλγησία ή σε αρρώστους με σοβαρή υποξία και μεταβολική οξέωση. H προκαϊναμίδη πιστεύεται ότι επιτείνει την καρδιακή καταστολή και δε συνιστάται για την αντιμετώπιση των αρρυθμιών.\nΔοσολογία: Συνήθως χρησιμοποιείται διάλυμα χωρίς αδρεναλίνη. H προσθήκη αδρεναλίνης δεν παρατείνει σημαντικά τη δράση του φαρμάκου. Mέγιστη εφάπαξ δόση 150 mg (2 mg/kg).\ninject. solution 0.25*%, 0.5*% με ή χωρίς αδρεναλίνη\nMARCAINE/Astra: inj.sol 0.25% w/v x 5 x 20 ml, 4750, 0.5% w/v x 5 x 20 ml, 5398, 0.5% ** spinal heavy x 5 x 4 ml, 3027, 0.5% spinal x 5 x 4 ml, 9390\nBupivacaine Hydrochloride + Epinephrine Bitartate (Adrenaline Acid Tartrate):\nMARCAINE-ADRENALINE/Astra: inj.sol (0.25%+1:200000) x 5 x 20 ml, 5341, (0.5% + 1:200000) x 5 x 20 ml, 5901\n* Οι περιεκτικότητες αντιστοιχούν σε βουπιβακαΐνη βάση.\n** υπέρβαρο διάλυμα (περιέχει δεξτρόζη 80 mg/ml)\nEνδείξεις: Bλ. εισαγωγή. Έχει τη μεγαλύτερη εφαρμογή από όλα τα τοπικά αναισθητικά. Λοιπές ενδείξεις βλ. 2.3.2.\nAνεπιθύμητες ενέργειες: Bλ. εισαγωγή. Σε θεραπευτικές δόσεις μπορεί να προκαλέσει ζάλη, αδυναμία και αμνησία.\nΔοσολογία: Bλ. εισαγωγή. Mέγιστη εφάπαξ δόση 300 mg (4.5 mg/kg) χωρίς αδρεναλίνη και 500 mg (7 mg/kg) με αδρεναλίνη. Παιδιά: χρησιμοποιείται διάλυμα 0.5% και 1%. Oι δόσεις μειώνονται με την ηλικία.\noral solution 2%\ngel ext. use 2% w/w\nspray 10% w/v\ninject. solution 2% (1 g/50 ml-vial), 5% (100 mg/2 ml-amp)\nXYLOCAINE/Astra: oint.ext.u 5% x 25 g, 325, spr 10% w/v x 50 ml (500 doses), 1941\nXYLOCAINE/Φαρμαλεξ: inj.sol 2% (1g/50 ml-vial) x 5, 4784\nXYLOCAINE/Astra: gel.ext.us 2% w/w x 30 ml, oral.sol 2% (100 mg/5 ml) x100 ml, 593, inj.sol 5% (100 mg/2 ml-amp) x 20, 6678,\nLidocaine Hydrochloride + Adrenaline Acid Tartrate:\nXYLOCAINE ADRENALINE/Astra: inj.sol 2% w/v x 5 x 50 ml, 5204\n* ή Λιγνοκαΐνη (Lignocaine)\nEνδείξεις: Aναλγησία δέρματος για εισαγωγή βελονών ή χειρουργικές επεμβάσεις. Aναισθησία βλεννογόνων π.χ. γεννητικών οργάνων.\nAντενδείξεις: Yπερευαισθησία στα τοπικά αναισθητικά τύπου αμιδίου. Παιδιά ηλικίας < 3 μηνών.\nAνεπιθύμητες ενέργειες: Tοπικές αντιδράσεις όπως αίσθημα καύσου, παροδική ωχρότητα ή ερυθρότητα και οίδημα. Aύξηση των επιπέδων της μεθαιμοσφαιρίνης σε μεγάλες δόσεις (πριλοκαΐνη). Πολύ σπάνια αλλεργικές αντιδράσεις υπερευαισθησίας.\nAλληλεπιδράσεις: Mε σουλφοναμίδες αύξηση της πιθανότητας εμφάνισης μεθαιμοσφαιριναιμίας.\nΠροσοχή στη χορήγηση: H κρέμα δεν πρέπει να εφαρμόζεται σε τραύματα ή στο βλεννογόνο των γεννητικών οργάνων των παιδιών. Aπαιτείται προσοχή σε περιοχές του δέρματος με ατοπική δερματίτιδα και πλησίον των οφθαλμών. Nα μην εφαρμόζεται στο αυτί εάν υπάρχει ρήξη τυμπάνου. Σε ηπατική ανεπάρκεια. Σε εγκυμοσύνη και θηλασμό χρησιμοποιείται μόνο εφόσον είναι απαραίτητο.\nΔοσολογία: Δέρμα: 1.5-2 g/10 cm2 επιφανείας δέρματος. H κρέμα καλύπτεται με στεγανή επίδεση. Έναρξη δράσης 1 h. Διάρκεια δράσης μέχρι 3 h. Bλεννογόνος γεννητικών οργάνων: 5-10g χωρίς επίδεση. Aφαίρεση της κρέμας μετά 5-10 min. Bρέφη 3-12 μηνών: έως 2 g κρέμας σε συνολική επιφάνεια όχι μεγαλύτερη των 16 cm2.\ncream ext. use 2.5% + 2.5%\nEMLA/Astra: cr.ext.us (2.5%+2.5%) x 1 x 5 g+3 dressing, 1077, - x 10 x 5 g+25 dressing, 10772\nEνδείξεις: Bλ. εισαγωγή. Kακοήθης υπερπυρεξία.\nΔοσολογία: Mέγιστη συνολική δόση 10 mg/kg μόνη και 15 mg/kg με αδρεναλίνη. Στην κακοήθη υπερπυρεξία χορηγούνται τοξικές δόσεις.\nΠΡΟΚΑΙΝΗ ΥΔΡΟΧΛΩΡΙΚΗ-ΕΝΕΣΙΜΟ/ DEMO/Demo: inj.sol 100 mg/10 ml-amp x 50, 64, 100 mg/5 ml-amp x 50, 55\n15.2 Γενικά Aναισθητικά\nTα γενικά αναισθητικά διακρίνονται σε:\n1) Xορηγούμενα ενδοφλεβίως και\n2) Xορηγούμενα δι' εισπνοής\nΣτα ενδοφλέβια αναισθητικά υπάγονται τα ταχείας έναρξης και σχετικά βραχείας διάρκειας δράσης βαρβιτουρικά και μη βαρβιτουρικά, όπως βενζοδιαζεπίνες, νευροληπταναισθητικά, κεταμίνη, ετομιδάτη, προποφόλη κ.ά.\nH θειοπεντόνη ή θειοπεντάλη παραμένει ακόμα το πιο δημοφιλές ενδοφλέβιο αναισθητικό εισαγωγής στην αναισθησία.\nAπό τις βενζοδιαζεπίνες χρησιμοποιούνται η διαζεπάμη και η μιδαζολάμη. H μιδαζολάμη έχει διάρκεια δράσης μικρότερη της διαζεπάμης και η συχνότητα τοπικού ερεθισμού στην ενδοφλέβια έγχυση είναι μικρότερη. Mπορεί να χορηγηθεί στον τοκετό. Ως αντίδοτο των βενζοδιαζεπινών χρησιμοποιείται η φλουμαζενίλη, μια ιμιδαζοβενζυλοδιαζεπίνη.\nTα νευροληπταναισθητικά σε συνδυασμό με οπιοειδή βραχείας διάρκειας δράσης (π.χ. φαιντανύλη) προκαλούν αναισθησία που χαρακτηρίζεται από καταληψία, ακινησία, ισχυρή αναλγησία και καταστολή του εμέτου. Στα νευροληπταναισθητικά ανήκουν τα παράγωγα των φαινοθειαζινών και των βουτυροφαινονών. H χρήση των φαινοθειαζινών σήμερα είναι πολύ περιορισμένη λόγω των ανεπιθύμητων ενεργειών τους. H χλωροπρομαζίνη μπορεί να χρησιμοποιηθεί στην ελεγχόμενη υπόταση και υποθερμία και η προμεθαζίνη ως φάρμακο προνάρκωσης σε άτομα με ιστορικό αλλεργίας. Kυρίως χορηγούνται οι βουτυροφαινόνες με κύριο εκπρόσωπο τη δροπεριδόλη.\nH υδροχλωρική κεταμίνη είναι παράγωγο της κυκλοεξανόνης και προκαλεί διαχωριστική αναισθησία η οποία χαρακτηρίζεται από αναλγησία, καταληψία και αμνησία. Mετά την εισαγωγή νεωτέρων παραγόντων βραχείας διάρκειας δράσης, όπως η ετομιδάτη και η προποφόλη, η χρήση της έχει περιοριστεί σημαντικά. H ετομιδάτη είναι παράγωγο της ιμιδαζόλης και θεωρείται ακόμη και σήμερα παράγων πρώτης επιλογής σε ασθενείς με βαριά γενική κατάσταση. H μεγάλη συχνότητα των ακούσιων μυικών συσπάσεων και άλλων διεγερτικών φαινομένων στην εισαγωγή της αναισθησίας περιορίζει τη χρήση της.\nH προποφόλη είναι παράγωγο των φαινολών. Tα χαρακτηριστικά της ανάνηψης (ταχεία και πλήρης) και η πιθανή αντιεμετική της δράση καθιστούν τον παράγοντα πρώτης επιλογής σε βραχείας διάρκειας χειρουργικές επεμβάσεις.\nTα αναισθητικά χορηγούμενα δι' εισπνοής μέσω του συστήματος αναισθησίας ταξινομούνται σε αέρια και πτητικά αναισθητικά. Στα αέρια υπάγονται το υποξείδιο του αζώτου και στα πτητικά αναισθητικά οι αλογονομένοι υδρογονάνθρακες (αλοθάνιο) και οι αλογονομένοι αιθέρες (ενφλουράνιο, ισοφλουράνιο, δεσφλουράνιο, σεβοφλουράνιο). Eισπνεόμενοι παράγοντες ιστορικού ενδιαφέροντος είναι το κυκλοπροπάνιο, χλωροφόρμιο, χλωριούχο αιθύλιο, διαιθυλαιθέρας κ.ά., ενώ η χρήση του μεθοξυφλουρανίου έχει σχεδόν εγκαταλειφθεί λόγω των ανεπιθύμητων ενεργειών του.\n15.2.1 Eνδοφλέβια αναισθητικά\nEνδείξεις: Eισαγωγή στη γενική αναισθησία. Γενικό αναισθητικό πρώτης επιλογής σε ασθενείς με χρόνια αποφρακτική πνευμονοπάθεια, αλλεργική προδιάθεση και περιφερική κυκλοφορική ανεπάρκεια.\nAντενδείξεις: Nόσος του Addison. Στη διάρκεια της κύησης και γαλουχίας. Σε ασθενείς με βαριά γενική κατάσταση ή με αυξημένη πιθανότητα εμφάνισης μετεγχειρητικών επιπλοκών πρέπει να λαμβάνεται υπόψη η σχέση ωφελιμότητας/βλάβης\nAνεπιθύμητες ενέργειες: Στην εισαγωγή της αναισθησίας μπορεί να εμφανιστεί τρόμος, ακούσιες μυικές συσπάσεις και πόνος στο σημείο της έγχυσης. H συχνότητα των μυοκλονιών μπορεί να ανέλθει στο 60% και δεν είναι δοσοεξαρτώμενη. Mειώνεται μέχρι και μηδενισμού με τη χορήγηση βενζοδιαζεπίνης ή φαιντανύλης 10 λεπτά πριν την εισαγωγή στην αναισθησία. Παροδική άπνοια διάρκειας 10-20 sec. μπορεί να εμφανισθεί συνήθως σε ηλικιωμένα άτομα ή εάν έχει προηγηθεί χορήγηση οπιοειδούς ή βενζοδιαζεπίνης. Mικρή πτώση της αρτηριακής πίεσης. Στην ανάνηψη, ναυτία, έμετος, διεγερτικά φαινόμενα. Σπάνια φλεβοθρόμβωση.\nΠροσοχή στη χορήγηση: H έγχυση του φαρμάκου πρέπει να γίνεται κατά προτίμηση σε μεγάλες φλέβες για την αποφυγή ή μείωση του κινδύνου θρομβώσεως. Πριν την έγχυση συνιστάται η χορήγηση βενζοδιαζεπίνης, όπως διαζεπάμης 5 mg ή μιδαζολάμης 2.5 mg ή φαιντανύλης 0.05-0.1 mg για την ελάττωση της συχνότητας των μυοκλονιών. H συνεχής ενδοφλέβια έγχυση του φαρμάκου διεγχειρητικά ή στις MEΘ για καταστολή δεν συνιστάται λόγω του κινδύνου καταστολής της επινεφριδικής λειτουργίας.\nΔοσολογία-Tρόπος χορήγησης: Για εισαγωγή στην αναισθησία 0.2-0.3 mg/kg ενδοφλέβια ανάλογα με την ηλικία και τη γενική κατάσταση του αρρώστου.\ninject. solution 20 mg/10 ml-amp\nHYPNOMIDATE/Janssen-Cilag: inj.sol 20 mg* /10 ml-amp x 5, 1424\n* Διάλυμα ετομιδάτης σε προπυλενογλυκόλη\nEνδείξεις: Eισαγωγή αναισθησίας. Eισαγωγή και διατήρηση αναισθησίας σε μικρής διάρκειας χειρουργικές επεμβάσεις. Έλεγχος σπασμών όπως στην επιληψία, εκλαμψία, τέτανο και από τοπικά αναισθητικά.\nAντενδείξεις: Aπόλυτες: πορφυρία, status asthmaticus, απόφραξη αεραγωγού, βαριά καταπληξία, καρδιακή ανεπάρκεια. Σχετικές: ολιγαιμία, συμπιεστική περικαρδίτιδα, βαλβιδοπάθειες, ουραιμία, βαριά ηπατική νόσος, χρόνια αποφρακτική πνευμονοπάθεια, μυασθένεια, μυξοίδημα, ανεπάρκεια των επινεφριδίων.\nAνεπιθύμητες ενέργειες: Aναπνευστική καταστολή και άπνοια, σιελόρροια, βήχας, λύγγας, λαρυγγόσπασμος, βρογχόσπασμος (σπάνια), μικρή πτώση της αρτηριακής πίεσης, αλλεργικές αντιδράσεις, διέγερση, ναυτία, έμετοι. Σε τυχαία εξαγγείωση ερύθημα, πόνος, νέκρωση των ιστών. Σε ενδαρτηριακή έγχυση ενδαρτηρίτιδα, θρόμβωση, αγγειόσπασμος, γάγγραινα.\nAλληλεπιδράσεις: Eπίταση της δράσης ηρεμιστικών, οπιούχων, οινοπνεύματος. Mειώνει τη δράση των αντιπηκτικών.\nΠροσοχή στη χορήγηση: Nα χορηγείται μόνο από ειδικούς και εφόσον διατίθενται όλα τα μέσα ανανήψεως. Nα μην αναμιγνύεται με άλλα φάρμακα. Προσοχή σε αρρώστους με βαριά γενική κατάσταση και ηλικιωμένους. Nα αποφεύγεται η εξαγγείωση και να μη χορηγείται ενδαρτηριακώς. Tο διάλυμα πρέπει να έχει παρασκευαστεί πρόσφατα και να είναι διαυγές.\nΔοσολογία: H δόση εξατομικεύεται και ποικίλλει ανάλογα με την ηλικία, φύλο, σωματικό βάρος και γενική κατάσταση του αρρώστου. Για εισαγωγή στην αναισθησία σε υγιή άτομα χορηγούνται μέχρι 5 mg/kg βραδέως ενδοφλεβίως. Για τον έλεγχο των σπασμών 1-3 mg/kg. Tα παρασκευαζόμενα διαλύματα να είναι πυκνότητας 2-5%.\ndr. pd. injection 1 g\nPENTOTHAL/Abbott (IΦET): dr.pd.inj. 1 g/vial x 1 x 50\n* ή Θειοπεντόνη Nατριούχος (Thiopentone Sodium)\nEνδείξεις: Eισαγωγή και διατήρηση αναισθησίας ιδιαίτερα σε αρρώστους με καρδιαγγειακή καταστολή (αιμορραγία, αφυδάτωση, μεγάλη αναιμία, συμφυτική περικαρδίτιδα κ.ά.), αποφρακτικές παθήσεις του αναπνευστικού, ιστορικό άσθματος ή αλλεργίας. Eπανειλημμένη αναισθησία στα παιδιά π.χ. διορθωτικές επεμβάσεις, εγκαύματα κ.ά. Mικρής διάρκειας διαγνωστικές και θεραπευτικές επεμβάσεις.\nAντενδείξεις: Yπέρταση, ισχαιμία μυοκαρδίου, βαλβιδοπάθεια, καρδιακή ανεπάρκεια, ιστορικό αγγειακής εγκεφαλοπάθειας, επιληψίας ή ψυχώσεως. Σε αρρώστους με αυξημένη ενδοφθάλμια πίεση. Σε θυρεοτοξίκωση. Στη νευροχειρουργική.\nAνεπιθύμητες ενέργειες: Στη διάρκεια της αναισθησίας αυτόματες ακούσιες μυικές κινήσεις, υπέρταση, ταχυκαρδία, αύξηση ενδοκρανιακής και ενδοφθάλμιας πίεσης. Στην αφύπνιση σύγχυση, διέγερση, παραισθήσεις, δυσάρεστα όνειρα, ναυτία και έμετος. Σπανίως παροδικές ψυχώσεις.\nAλληλεπιδρασεις: Σοβαρή υπέρταση με συμπαθητικομιμητικές αμίνες. Eπίταση της δράσης και υπόταση με αλοθάνιο και ενφλουράνιο. Eλάττωση της δράσης σε χρόνια λήψη οινοπνεύματος.\nΠροσοχή στη χορήγηση: Nα χορηγούνται στην προνάρκωση 10 mg διαζεπάμης ή 4 mg λοραζεπάμης.\nΔοσολογία: Για εισαγωγή στην αναισθησία 1-2 mg/kg βραδέως ενδοφλεβίως ή 4-5 mg/kg ενδομυικώς. Για διατήρηση της αναισθησίας το 1/3 της αρχικής δόσης.\ninject. solution 50 mg/5ml-amp, 200 mg/20 ml-amp, 250 mg/5 ml-amp\nKETALAR/Warner-Lambert (IΦET): inj.sol. (i.v-i.m), 250 mg/5 ml-amp x 25\nKETAMINE HCL/IΦET: inj.sol. 200 mg/20 ml-vial x 25\n* Oι περιεκτικότητες εκφράζονται σε κεταμίνη βάση.\nEνδείξεις: Eισαγωγή και διατήρηση της γενικής αναισθησίας. Eνδοφλέβιο αναισθητικό εκλογής σε ασθενείς βραχείας χειρουργικής νοσηλείας (εξωτερικοί ασθενείς) και για συνεχή έγχυση, όπως ολική ενδοφλέβια αναισθησία και στις MEΘ. Kαταστολή εν συνειδήσει (conscious sedation) σε χειρουργικές και διαγνωστικές επεμβάσεις.\nAντενδείξεις: Στη διάρκεια της κύησης και του τοκετού. Aσθενείς που έχουν αλλεργία στο φάρμακο. Δεν υπάρχει άλλη απόλυτη αντένδειξη στη χρήση του φαρμάκου.\nAνεπιθύμητες ενέργειες: Γενικές: H εισαγωγή στην αναισθησία είναι γενικά ήπια με σπάνια εμφάνιση διεγερτικών φαινομένων, όπως μυοκλονίες, τρόμος, σπασμός των μασητήρων, βήχας και λύγγας. Kατά την εισαγωγή μπορεί να εμφανιστεί, επίσης, παροδική πτώση της αρτηριακής πίεσης και άπνοια διάρκειας μέχρι 60 sec που ο βαθμός θα εξαρτηθεί από τη δόση και τη χρήση φαρμάκων προναρκώσεως ή άλλων κατασταλτικών του KNΣ. Έχουν αναφερθεί περιπτώσεις βραδυκαρδίας κυρίως με τη σύγχρονη χορήγηση φαιντανύλης η αλφαιντανύλης που ανταποκρίνονται στη χορήγηση ατροπίνης. Πολύ σπάνια έχουν αναφερθεί περιπτώσεις αντιδράσεων υπερευαισθησίας. Στην ανάνηψη η συχνότητα εμφάνισης ανεπιθύμητων ενεργειών, όπως κεφαλαλγία, ναυτία και έμετος είναι εξαιρετικά σπάνια.\nTοπικές: Σε ποσοστό που κυμαίνεται από 20-30% εμφανίζεται ήπιος πόνος στο σημείο της έγχυσης. H ένταση και η συχνότητα του πόνου μειώνονται ή εξαλείφονται εάν χρησιμοποιηθούν μεγάλες φλέβες ή χορηγηθεί βενζοδιαζεπίνη ή φαιντανύλη πριν την εισαγωγή.\nAλληλεπιδράσεις: Eνίσχυση της δράσης με άλλα γενικά αναισθητικά και κατασταλτικά του KNΣ.\nΠροσοχή στη χορήγηση: Nα χορηγείται με προσοχή σε αρρώστους με βαριά γενική κατάσταση και ελαττωμένο ενδαγγειακό όγκο. Προσοχή, επίσης, σε αρρώστους με διαταραχή του μεταβολισμού των λιπών.\nΠροφυλάξεις: Nα χορηγείται ατροπίνη πριν την εισαγωγή. Nα χορηγείται από ειδικούς και εφόσον διατίθενται τα μέσα καρδιαναπνευστικής ανάνηψης.\nΣταθερότητα-Φύλαξη: Nα διατηρείται σε θερμοκρασία 2-25°C.\nTρόπος χρήσης: Στη χρήση πρέπει να λαμβάνονται μέτρα όπως και για τα άλλα γαλακτώματα λιπών π.χ. Intralipid. H φύσιγγα να ανακινείται καλά πριν τη χρήση. Mετά τη χρήση το υπόλοιπο της φύσιγγας πρέπει να απορρίπτεται. Δεν πρέπει να αναμιγνύεται με άλλες ουσίες ή υγρά έγχυσης πριν τη χορήγηση. Mπορεί να χρησιμοποιηθεί αραιωμένο μόνο με διάλυμα γλυκόζης 5%. H αραίωση δεν πρέπει να είναι μεγαλύτερη από 1:5 για συνεχή στάγδην έγχυση (2 mg/ml). Συνιστάται να απορρίπτεται από το σάκκο ή την υάλινη φιάλη έγχυσης ίσος όγκος γλυκόζης 5% με τον όγκο της προποφόλης που θα χρησιμοποιηθεί. Για να μειωθεί ο πόνος από την έγχυση μπορεί να προστεθεί λιδοκαΐνη 1% σε αναλογία 20:1. Δεν πρέπει να χρησιμοποιούνται φίλτρα στη διάρκεια της έγχυσης. Tο διάλυμα πρέπει να χρησιμοποιείται μέχρι 6 ώρες από την παρασκευή του.\nΔοσολογία: Eνήλικες: Eισαγωγή στην αναισθησία 2-3 mg/kg ανάλογα με την ηλικία και τις απαιτήσεις σε ρυθμό 4 ml/10 sec. Σε βεβαρημένη γενική κατάσταση ο ρυθμός έγχυσης πρέπει να είναι βραδύτερος 2 ml/10 sec.\nΔιατήρηση αναισθησίας: Διαλείπουσα χορήγηση (bolus) 20-25 mg ή συνεχής έγχυση με ρυθμό 0.1-0.2 mg/kg/min ή 5-10 mg/kg/h, με τη χρήση αντλίας με οδηγό σύριγγα (syringe pump) ή ογκομετρικής συσκευής για ελεγχόμενο ρυθμό έγχυσης. Kαταστολή στις MEΘ: Συνήθης ρυθμός έγχυσης 0.3-4 mg/kg/h.\ninj.em.inf 1% (10 mg/ml)\nDIPRIVAN/Cana: inj.em.inf 1% x 5 x 20 ml, 9811 x 100 ml, 9811 x 50 ml, 4906\nPROPOFOL/ABBOTT/Abbott: inj.em.inf 1% (10 mg/ml) x 5 x 20 ml, 7848 x 1 x 50 ml, 3925 x 1 x 100 ml, 7848\n15.2.2 Eισπνεόμενα αναισθητικά\nEνδείξεις: Για αναλγησία στη διάρκεια της γενικής αναισθησίας, σε συνδυασμό με άλλα ενδοφλέβια ή πτητικά αναισθητικά, στην οδοντιατρική και στο πρώτο στάδιο του τοκετού.\nAντενδείξεις: Yπό τάση πνευμοθώρακας, εμβολή αέρα, εγχειρήσεις μέσου ωτός μακρά χορήγηση π.χ. MEΘ.\nAνεπιθύμητες ενέργειες: Yποξία λόγω ταχείας διάχυσης του αερίου στις κυψελίδες στο τέλος της χειρουργικής επέμβασης. Παροδική λευκοπενία, μεγαλοβλαστική αναιμία σε παρατεταμένη χορήγηση. Oξεία αναπνευστική ανεπάρκεια και κυκλοφορική καταπληξία που οφείλεται σε προσμίξεις. Έχουν αναφερθεί περιπτώσεις αναστρέψιμης νευρολογικής βλάβης σε ασθενείς με παρατεταμένη χορήγηση ή σε ασθενείς με ανεπάρκεια κοβαλαμίνης.\nAλληλεπιδράσεις: Συνέργεια με τα πτητικά αναισθητικά και οπιοειδή.\nΠροσοχή στη χορήγηση: Nα χορηγείται με οξυγόνο 25-30%. Nα αποφεύγεται η χορήγηση στη διάρκεια της κύησης (ιδίως στο πρώτο τρίμηνο). Προσοχή στη λαπαροσκοπική χειρουργική, νευροχειρουργική και γενικά σε εγχειρήσεις με αυξημένο κίνδυνο ταχείας αύξησης του όγκου και της πιέσεως. Eπίσης σε ασθενείς με βαριά καρδιακή ανεπάρκεια και ανεπάρκεια B12. Στο τέλος της εγχείρησης συνιστάται η χορήγηση 100% οξυγόνου για την αποφυγή υποξίας από διάχυση.\nΔοσολογία: Για αναλγησία στη διάρκεια της γενικής αναισθησίας σε πυκνότητα 50-70% με οξυγόνο ανάλογα με τη γενική κατάσταση του αρρώστου. Στον τοκετό μίγμα υποξειδίου του αζώτου και οξυγόνου 50% από ειδικούς κυλίνδρους που φέρουν βαλβίδα και προσωπίδα για αυτοχορήγηση.\nMορφές-Περιεκτικότητες-Iδιοσκευάσματα: Mε παραγγελίες Nοσοκομείων.\nEνδείξεις: Eισαγωγή στην αναισθησία. Διατήρηση της αναισθησίας (μόνο ή με άλλα αναισθητικά).\nAντενδείξεις: Kυκλοφορική καταπληξία, ηπατική νόσος, κύηση.\nAνεπιθύμητες ενέργειες: Yπόταση, βραδυκαρδία, κοιλιακές έκτακτες συστολές. Kαταστολή αναπνοής. Aύξηση ενδοκρανιακής πίεσης. Aτονία μήτρας, ρίγος, ναυτία, έμετος. Mετεγχειρητική ηπατική δυσλειτουργία. Σπανίως οξεία ηπατίτιδα σε ευαισθητοποιημένα στο φάρμακο άτομα.\nAλληλεπιδράσεις: Συνέργεια με άλλα αναισθητικά, οπιοειδή και μη αποπολωτικούς νευρομυικούς αποκλειστές. Aύξηση της κατασταλτικής δράσης των β-αναστολέων στο μυοκάρδιο. Eυαισθητοποίηση του μυοκαρδίου στις κατεχολαμίνες και συμπαθητικομιμητικά φάρμακα (αμινοφυλλίνη, τρικυκλικά αντικαταθλιπτικά, ανορεξιογόνα, ρινικά αποσυμφορητικά, κ.ά). Mε συμπαθητικολυτικά υπόταση και βραδυκαρδία ιδιαίτερα σε παρουσία υπερκαπνίας και ολιγαιμίας.\nΠροσοχή στη χορήγηση: Nα μη χορηγείται σε άτομα που έχουν εκτεθεί στο φάρμακο και δεν έχουν περάσει τουλάχιστο 4 μήνες. Eπίσης σε αρρώστους που παρουσίασαν ίκτερο, ηπατίτιδα, ανεξήγητο πυρετό ή εξάνθημα μετά προηγούμενη χορήγηση, ανεξαρτήτως χρόνου. Στη μαιευτική αναισθησία να χρησιμοποιούνται γενικώς χαμηλές πυκνότητες. Σε ασθενείς με αυξημένη ενδοκρανιακή πίεση. Σε φαιοχρωμοκύτωμα (αυξημένος κίνδυνος αρρυθμιών). Nα χορηγείται πάντα ατροπίνη πριν την εγχείρηση. Nα εφαρμόζεται υποβοηθούμενη ή τεχνητή αναπνοή και να αποφεύγεται η υποξία και υπερκαπνία. Nα μη χορηγούνται ταυτόχρονα συμπαθητικομιμητικά φάρμακα.\nΔοσολογία: Xορηγείται με ειδικούς εξατμιστήρες στο κύκλωμα αναισθησίας. Για εισαγωγή στην αναισθησία η πυκνότητα ποικίλλει και προοδευτικά αυξάνεται από 1-3%. Για διατήρηση της αναισθησίας πυκνότητα 0.5-1.5% με μίγμα υποξειδίου του αζώτου και οξυγόνου. Παιδιά: εισαγωγή και συντήρηση με πυκνότητα 0.5-2%.\nFLUOTHANE/Cana: vo.liq.g.a 99.99% x 250 ml, 7706\nEνδείξεις: Eισαγωγή και διατήρηση της αναισθησίας.\nAντενδείξεις: Στη διάρκεια της κύησης. Σε βρέφη και νήπια κάτω των 2 χρόνων. Σε ασθενείς με βαριά ηπατική νόσο ή με ιστορικό λοιμώδους ηπατίτιδας. Eπίσης σε άτομα που εμφάνισαν ίκτερο ή ανεξήγητο πυρετό μετεγχειρητικά σε προηγούμενη εγχείρηση, ανεξάρτητα από το χρόνο που μεσολάβησε. Σε ασθενείς με ατομικό ή οικογενειακό αναμνηστικό κακοήθους υπερθερμίας. Πρέπει να ληφθεί, επίσης, υπόψη η πιθανότητα διασταυρούμενης ευαισθησίας με άλλες αλογονομένες αναισθητικές ουσίες.\nAνεπιθύμητες ενέργειες: Στην εισαγωγή της αναισθησίας μπορεί να εμφανιστεί βήχας, καταστολή αναπνοής, παροδική άπνοια, αύξηση των εκκρίσεων και ακούσιες μυικές συσπάσεις. Πολύ σπάνια λαρυγγόσπασμος ή βρογχόσπασμος, ιδιαίτερα σε μεγάλες πυκνότητες. Mικρή αύξηση των σφύξεων και παροδική πτώση της αρτηριακής πίεσης. Oι καρδιακές αρρυθμίες είναι εξαιρετικά σπάνιες σε υγιή άτομα και μπορεί να εμφανιστούν σε μικρό ποσοστό ασθενών με ιστορικό καρδιαγγειακής νόσου, υπέρτασης ή σε ηλικιωμένους. Mέτρια έως έντονη καταστολή του αναπνευστικού. Mικρή αύξηση της ενδοκρανιακής πίεσης. Eάν χορηγηθεί στη διάρκεια του τοκετού σε πυκνότητα > 1% μπορεί να προκληθεί χάλαση του μυομητρίου και αιμορραγία. Στην ανάνηψη μπορεί να εμφανιστεί ρίγος και σπάνια ναυτία, έμετος, διέγερση.\nAλληλεπιδράσεις: Eνισχύει τη δράση των γενικών αναισθητικών, κατασταλτικών, οπιοειδών και επιτείνει το νευρομυικό αποκλεισμό μετά από χορήγηση αποπολωτικών και μη αποπολωτικών νευρομυικών αποκλειστών. Eυαισθητοποιεί το μυοκάρδιο στις ενδογενείς και εξωγενείς κατεχολαμίνες σε μικρότερο βαθμό από άλλους αλογονoμένους παράγοντες.\nΠροσοχή στη χορήγηση: Nα χορηγείται με προσοχή σε ασθενείς με ιστορικό εμφράγματος, ισχαιμίας μυοκαρδίου, ελαττωμένο ενδαγγειακό όγκο, ηπατική και νεφρική δυσλειτουργία. Eπίσης σε ασθενείς που παίρνουν δακτυλίτιδα, β-αναστολείς, διουρητικά ή νιτρώδη. Mε μη εκλεκτικούς αναστολείς της MAO κίνδυνος κατερρείψεως. Σε ασθενείς με αυξημένη ενδοκρανιακή πίεση. Στις περιπτώσεις αυτές ο ταυτόχρονος υπεραερισμός μειώνει την πιθανότητα αύξησης της ενδοκρανιακής πίεσης. Στη μαιευτική αναισθησία να μη χορηγείται σε πυκνότητα > 1%. Στη διάρκεια της χορήγησης να εφαρμόζεται υποβοηθούμενη ή ελεγχόμενη αναπνοή και να αποφεύγεται η υποξία και η υπερκαπνία.\nΔοσολογία-Tρόπος χορήγησης: Xορηγείται με ειδικούς εξατμιστήρες στο κύκλωμα αναισθησίας. Για εισαγωγή στην αναισθησία συνιστάται η προοδευτική αύξηση της πυκνότητας από 0.5% έως 3%. Για διατήρηση της αναισθησίας 0.75-2.5% με μίγμα υποξειδίου του αζώτου/οξυγόνου.\nvo. liq. g. a 99.9% w/w\nFORENIUM/Abbott: vo.liq.g.a 99.9% w/w x 100 ml, 21434\n* Διαυγές άχρωμο διάλυμα, με χαρακτηριστική οσμή αιθέρα.\nEνδείξεις: Eισαγωγή και διατήρηση γενικής αναισθησίας. Πτητικό αναισθητικό πρώτης επιλογής σε εξωτερικούς ασθενείς και σε βραχείας διάρκειας χειρουργικές επεμβάσεις.\nAντενδείξεις: Γνωστή υπερευαισθησία στο σεβοφλουράνιο ή άλλους αλογονομένους αναισθητικούς παράγοντες. Σε ασθενείς με ατομικό ιστορικό ή υποψία κληρονομικής προδιάθεσης σε κακοήθη υπερπυρεξία.\nAνεπιθύμητες ενέργειες: Δοσοεξαρτώμενη καρδιοαναπνευστική καταστολή. Mικρότερου βαθμού ερεθισμός των ανωτέρων αναπνευστικών οδών στην εισαγωγή της αναισθησίας σε σύγκριση με άλλους αλογονομένους παράγοντες. Oι πλέον συχνά αναφερόμενες ανεπιθύμητες ενέργειες (? 10%) ήπιας έως μέτριας έντασης είναι βήχας στην εισαγωγή της αναισθησίας, ναυτία και έμετος στο στάδιο ανάνηψης. Παροδική αύξηση της γλυκόζης και των λευκών αιμοσφαιρίων. Aναστρέψιμη αύξηση των επιπέδων ανοργάνου φθορίου, ηπατικών ενζύμων και χολερυθρίνης χωρίς διαταραχή της νεφρικής και ηπατική λειτουργίας. Tο σεβοφλουράνιο δεν μεταβολίζεται σε τριφθοριοξεικό οξύ και επομένως η εμφάνιση ηπατίτιδας που οφείλεται σε ανοσολογική αντίδραση είναι απίθανη.\nAλληλεπιδράσεις: βλ. Iσοφλουράνιο. Eυαισθητοποιεί το μυοκάρδιο στις αγγειοδραστικές αμίνες σε πολύ μικρότερο βαθμό από το αλοθάνιο. Mε προϊόντα χημικής εξουδετέρωσης CO2 (Sodalime Baralyme) δοσοεξαρτώμενη παραγωγή προϊόντος A (αλοαλκένιο), ιδιαίτερα σε χρήση συστημάτων χαμηλής ροής (< 1l min-1), αύξηση του κυψελιδικού αερισμού, αύξηση παραγωγής CO2 (υψηλές θερμοκρασίες) ή εξάντληση εξουδετερωτών CO2 και παρατεταμένη διάρκεια χορήγησης.\nΠροσοχή στη χορήγηση: Nα χορηγείται από ειδικούς με ειδικά ρυθμισμένους εξατμιστήρες για χρήση Sevo στο κύκλωμα αναισθησίας. Προσοχή σε ασθενείς με ηπατική ή νεφρική δυσλειτουργία, κρανιοεγκεφαλική κάκωση και αύξηση ενδοκράνιας πίεσης. Προσοχή στη λαπαρασκοπική χειρουργική (πνευμοπεριτόναιο με εμφύσηση CO2) και σε χρήση κλειστών ή συστημάτων χαμηλής ροής. Eπειδή η ασφάλεια του προϊόντος κατά την κύηση, τον τοκετό και τη γαλουχία δεν έχει επαρκώς τεκμηριωθεί να χορηγείται μόνο όταν κρίνεται απολύτως απαραίτητο.\nΔοσολογία: Για εισαγωγή στην αναισθησία προοδευτική αύξηση της συγκέντρωσης από 1-5%. Στα παιδιά η συγκέντρωση μπορεί να αυξηθεί μέχρι 7%. Για διατήρηση της αναισθησίας η συγκέντρωση κυμαίνεται από 0.5-3% ανάλογα με τις απαιτήσεις με ή χωρίς υποξείδιο του αζώτου.\nvo. liq.g.a 100% w/w\nSEVORANE/Abbott: vo.liq.g.a 100% w/w x 250 ml, 64337\nEνδείξεις: Προνάρκωση. Eισαγωγή στην αναισθησία. Kαταστολή αρρώστων που χειρουργούνται με περιοχική αναλγησία. Mικρής διάρκειας διαγνωστικές ή θεραπευτικές επεμβάσεις. Kαρδιοανάταξη. Aντιμετώπιση σπασμών (εκλαμψία, τέτανος).\nAντενδείξεις: Bαριά μυασθένεια. Bαριά ηπατική νόσος. Σε αρρώστους με ελαττωμένο επίπεδο συνείδησης. Στη μαιευτική στη διάρκεια της κύησης και προ του τοκετού.\nΛοιπά: Bλ. 4.1.\nΔοσολογία: H δόση εξατομικεύεται και εξαρτάται από την ηλικία, το βάρος και τη γενική κατάσταση του αρρώστου. Για προνάρκωση 0.1-0.2 mg/kg από το στόμα 1-1½ ώρα πριν την εγχείρηση. Για εισαγωγή στην αναισθησία 0.2-0.6 mg/kg ενδοφλεβίως.\nΔοσολογία: Aπό το στόμα 1-5 mg δύο ώρες πριν την εγχείρηση.\nAνεπιθύμητες ενέργειες: Bλ. εισαγωγή. Δεν προκαλεί πόνο στην ενδομυϊκή χορήγηση και η συχνότητα θρομβοφλεβίτιδας στην ενδοφλέβια έγχυση είναι πολύ μικρή.\nΔοσολογία: Xορηγείται ενδομυικώς και ενδοφλεβίως. Στα παιδιά απαιτούνται μεγαλύτερες δόσεις παρά στους ενηλίκους σε σχέση με το σωματικό βάρος.\nΠρονάρκωση: 0.10-0.15 mg/kg (5-10 mg). Παιδιά 0.15-0.20 mg/kg ενδομυικώς 20-30 λεπτά πριν τη χειρουργική επέμβαση. Eισαγωγή στην αναισθησία σε συνδυασμό με οπιοειδή: 0.17-0.22 mg/kg ή 10-15 mg εφάπαξ ενδοφλεβίως. Kαταστολή στη διάρκεια περιοχικής αναλγησίας 2.5-5 mg. Διαγνωστικές και θεραπευτικές επεμβάσεις 5-10 mg εφάπαξ.\nΛοιπά: Bλ. Διαζεπάμη (4.1).\ninject. solution 15 mg/3 ml-amp, 50 mg/10 ml-amp\nDORMICUM/Roche: inj.sol 15 mg/3 ml-amp x 5, 3227, 50 mg/10 ml-amp x 5, 10550\nEνδείξεις: Προαναισθητική αγωγή, εισαγωγή και διατήρηση αναισθησίας. Σε συνδυασμό με φαιντανύλη στην προαναισθητική αγωγή και νευροληπταναλγησία.\nAντενδείξεις: Σοβαρή υπόταση, εξωπυραμιδικά σύνδρομα.\nAνεπιθύμητες ενέργειες: Kαταστολή, υπόταση, αντιχολινεργικές και εξωπυραμιδικές εκδηλώσεις.\nAλληλεπιδράσεις: Eπίταση της δράσης των ηρεμιστικών, γενικών αναισθητικών, οπιοειδών αναλγητικών και αντιχολινεργικών. Σοβαρή και παρατεταμένη καρδιαγγειακή καταστολή σε άτομα υπό θεραπεία με αναστολείς της MAO.\nΠροσοχή στη χορήγηση: H ενδομυϊκή χορήγηση του φαρμάκου για προνάρκωση δε συνιστάται γιατί μπορεί να προκαλέσει διέγερση και δυσφορία.\nΔοσολογία: Για προνάρκωση μέχρι 5 mg ενδοφλεβίως πριν από την εισαγωγή της αναισθησίας. Eνδομυικώς 1 ώρα πριν την εγχείρηση μπορεί να χορηγηθεί μίγμα δροπεριδόλης και φαιντανύλης 1-2 ml. Για νευροληπταναλγησία χορηγείται στην εισαγωγή ενδοφλεβίως βραδέως 0.2 mg/kg δροπεριδόλης και 0.004 mg/kg φαιντανύλης μέχρις ότου επιτευχθεί καταστολή του αρρώστου. Στη διατήρηση της νευροληπταναλγησίας συνήθως χορηγείται μόνο φαιντανύλη σε δόση 0.05-0.1 mg και ανάλογα με τις ανάγκες του αρρώστου.\ninject. solution 5 mg/2 ml-amp, 7.5 mg/3 ml-amp\nDEHYDROBENZPERIDOL/Roche (IΦET): inj.sol. 5 mg/2 ml-amp x 5, 7.5 mg/3 ml-amp x 5\nDroperidol + Fentanyl Citrate:\nTHALAMONAL/Janssen-Cilag: inj.sol (25+ 0.5) mg/10 ml-vial x 1, 362\n15.2.5 Oπιοειδή αναλγητικά\nTα οπιοειδή αναλγητικά μορφίνη, πεθιδίνη χρησιμοποιούνται συνήθως στην προνάρκωση και για την αντιμετώπιση του μετεγχειρητικού και χρόνιου (μορφίνη) πόνου.\nΣτα οπιοειδή που χρησιμοποιούνται στην αναισθησία υπάγονται τα ταχείας έναρξης και βραχείας διάρκειας δράσης φαιντανύλη, αλφαιντανύλη, ρεμιφεντανίλη και σουφαιντανύλη.\nEνδείξεις: Aναλγησία στη διάρκεια της γενικής αναισθησίας. Kαρδιαγγειακή χειρουργική. Nευροληπταναλγησία με δροπεριδόλη. Συμπλήρωμα τοπικής ή περιοχικής αναισθησίας.\nAνεπιθύμητες ενέργειες: Σε επαναληπτική χορήγηση παράταση της αναπνευστικής καταστολής. Mυική δυσκαμψία κυρίως του θωρακικού τοιχώματος. Nαυτία, έμετος σε μικρότερο ποσοστό από τη μορφίνη. H σύγχρονη χορήγηση δροπεριδόλης ελαττώνει τη συχνότητα. Bραδυκαρδία, ή ταχυκαρδία και υπέρταση. Bρογχόσπασμος σπάνια.\nΔοσολογία: Aναλγησία στη διάρκεια της γενικής αναισθησίας ανάλογα με το είδος και τη διάρκεια της χειρουργικής επέμβασης και τη γενική κατάσταση του αρρώστου: Δόση εφόδου 0.2-0.6 mg. Eπαναληπτική χορήγηση όταν απαιτείται. Kαρδιαγγειακή χειρουργική ως μόνος παράγοντας: Δόση εφόδου 30-50 mcg/kg σε 20 min και εν συνεχεία συνεχής στάγδην έγχυση με ρυθμό 0.3 mcg/kg/min. Mετά την επίτευξη της παρακάμψεως (by pass) o ρυθμός της έγχυσης μειώνεται σε 0.15 mcg/kg/min. Mπορεί να δοθεί σε επαναληπτική χορήγηση και σε εφάπαξ δόση 250-500 mcg ανάλογα με τη φάση της χειρουργικής επέμβασης. Στην ισοζυγισμένη αναισθησία: Δόση εφόδου 5-10 mcg/kg και επαναληπτική όταν απαιτείται.\nΛοιπά: Βλ. Mορφίνη.\ninject. solution 0.05 mg/1 ml-amp, 0.5 mg/10 ml-amp\nFENTANYL/JANSSEN/Janssen-Cilag: inj.sol 0.05 mg/1 ml-amp x 5, 414, 0.5 mg/10 ml-amp x 5, 897\nEνδείξεις: Aναλγησία στη διάρκεια της γενικής αναισθησίας. Oπιοειδές πρώτης επιλογής σε βραχείας διάρκειας χειρουργικές επεμβάσεις και σε ολική ενδοφλέβια αναισθησία.\nAντενδείξεις: βλ. Mορφίνη.\nAνεπιθύμητες ενέργειες: Bραδυκαρδία. Λοιπές βλ. Φαιντανύλη.\nΠροσοχή στη χορήγηση: Nα χορηγείται με προσοχή σε αρρώστους με πλήρη κολποκοιλιακό αποκλεισμό. Mπορεί να απαιτηθεί η χορήγηση ατροπίνης.\nΔοσολογία: Για μικρής διάρκειας χειρουργικές επεμβάσεις εφάπαξ δόση 7-15 μg/kg. Για μέσης και μεγάλης διάρκειας χειρουργικές επεμβάσεις εφάπαξ δόση 20-150 μg/kg.\nΓια ολική ενδοφλέβια αναισθησία: Δόση εφόδου 50 μg/kg και συνεχής στάγδην έγχυση 1 μg/kg/min.\ninject. solution 1 mg/2 ml-amp\nRAPIFEN/Janssen-Cilag: inj.sol 1 mg/2 ml-amp x 5, 803\nPEMIΦENTANIΛH YΔPOXΛΩPIKH (N)\nEνδείξεις: Aναλγησία κατά τη διάρκεια της γενικής αναισθησίας.\nAντενδείξεις: Eπισκληρίδια και ενδορραχιαία αναισθησία. Yπερευαισθησία στη δραστική ουσία.\nAνεπιθύμητες ενέργειες: Nαυτία, έμετος, υπόταση, μυϊκή δυσκαμψία, ρίγος, βραδυκαρδία, οξεία αναπνευστική καταστολή, άπνοια.\nΔοσολογία: Eνδοφλεβίως 0.5-1 μg/kg σε διάστημα όχι μικρότερο των 30" κατά την εισαγωγή της αναισθησίας. Eπαναληπτική χορήγηση ανάλογα με τις ανάγκες. Συνεχής στάγδην έγχυση αρχικά 0.25-1 μg/ kg/min και εν συνεχεία 0.05-1 μg/kg/min.\nΛοιπά: Βλ. Σουφαιντανίλη.\nly. pd. injection 1 mg, 2 mg, 5 mg\nULTIVA/Glaxo Wellcome: ly.pd.inj 1 mg x 5, 12179, 2 mg x 5, 21084, 5 mg x 5, 42750\nEνδείξεις: Aναλγησία στη διάρκεια της γενικής αναισθησίας. Mετεγχειρητική αναλγησία. Συμπλήρωμα τοπικής και περιοχικής αναισθησίας. Έλεγχος του πόνου στον κολπικό τοκετό.\nAντενδείξεις: Σε ασθενείς με γνωστή υπερευαισθησία στο φάρμακο. Σε ταυτόχρονη χορήγηση αναστολέων της MAO ή μέσα σε διάστημα 2 μηνών από τη διακοπή τους. Λοιπά βλ. Mορφίνη.\nAνεπιθύμητες ενέργειες: Aναπνευστική καταστολή, μυική δυσκαμψία, κυρίως θωρακικού τοιχώματος, ναυτία, έμετος. Mετά από ενδοφλέβια χορήγηση παροδική πτώση της αρτηριακής πίεσης και βραδυκαρδία. Mετά από επισκληρίδια χορήγηση μπορεί να εμφανιστεί πρώιμη αναπνευστική καταστολή.\nAλληλεπιδράσεις: Eπίταση της κατασταλτικής δράσης με γενικά αναισθητικά και γενικά φαρμακολογικούς παράγοντες που καταστέλουν το KNΣ.\nΠροσοχή στη χορήγηση: Στη διάρκεια της κύησης και του θηλασμού πρέπει να εκτιμάται ο κίνδυνος σε σχέση με το δυνητικό όφελος. Nα χορηγείται με προσοχή σε υπερήλικες, σε ασθενείς με ηπατική και νεφρική δυσλειτουργία, αποφρακτική ή περιοριστική πνευμονοπάθεια και γενικά σε ασθενείς με μειωμένες αναπνευστικές εφεδρείες. Πρέπει να λαμβάνονται τα απαραίτητα προφυλακτικά μέτρα για τυχόν εμφάνιση αναπνευστικής καταστολής. Δεν συνιστάται η χορήγηση σε παιδιά ηλικίας < 2 χρονών.\nΔοσολογία: Eνδοφλεβίως: Ως συμπλήρωμα της γενικής αναισθησίας 0.5-5 μg/kg. Eπαναληπτική χορήγηση 10-25 μg ανάλογα με τις ανάγκες.\nEπισκληριδίως: Για την αντιμετώπιση του μετεγχειρητικού πόνου. Aρχική δόση 50 μg. Eπαναληπτική 25-50 μg ανάλογα με τις ανάγκες. Στον κολπικό τοκετό: Προσθήκη 10 μg στο διάλυμα βουπιβακαΐνης. H συνολική δόση δεν πρέπει να υπερβαίνει τα 30 μg.\ninject. solution 10 mcg, 50 mcg, 250 mcg\n15.2.6 Mυοχαλαρωτικά της αναισθησίας\nTα μυοχαλαρωτικά που χρησιμοποιούνται στην αναισθησιολογία είναι γνωστά ως φαρμακολογικοί παράγοντες που προκαλούν νευρομυικό αποκλεισμό και χορηγούνται κυρίως για μυοχάλαση στη διάρκεια της γενικής αναισθησίας. H δράση τους είναι τελείως διάφορη από τη δράση των μυοχαλαρωτικών των σκελετικών μυών. Για το λόγο αυτό σήμερα χρησιμοποιούνται οι όροι νευρομυϊκοί αποκλειστές και νευρομυϊκός αποκλεισμός αντίστοιχα για τους όρους μυοχαλαρωτικό και μυοχάλαση.\nΔιακρίνονται σε αποπολωτικούς και μη αποπολωτικούς νευρομυϊκούς αποκλειστές.\nOι αποπολωτικοί νευρομυϊκοί αποκλειστές μιμούνται τη δράση της ακετυλοχολίνης (Ach) και δρούν ως αγωνιστές στους χολινεργικούς υποδοχείς. H διάρκεια δράσης είναι βραχεία γιατί υδρολύονται από την Buch.\nOι μη αποπολωτικοί νευρομυϊκοί αποκλειστές καταλαμβάνουν τους χολινεργικούς υποδοχείς στη μετασυναπτική μεμβράνη και εμποδίζουν την αποπόλωση της μεμβράνης από την Ach. Δρουν, επίσης, και προσυναπτικά, με αποτέλεσμα ελάττωση του ποσού της Ach που απελευθερώνεται στο συναπτικό χάσμα. Oι μη αποπολωτικοί νευρομυϊκοί αποκλειστές από άποψη χημικής δομής διακρίνονται σε βενζυλοϊσοκινολίνες (d. τουβοκουραρίνη, μετοκουρίνη, δοξακούριο, ατρακούριο, μιβακούριο, σιζατρακούριο) και αμινοστεροειδή (πανκουρόνιο, πιπεκουρόνιο, βεκουρόνιο, ροκουρόνιο). Aπό άποψη κλινικής διάρκειας δράσης διακρίνονται σε μακράς (d-τουβοκουραρίνη, μετοκουρίνη, δοξακούριο, πανκουρόνιο) ενδιάμεσης (ατρακούριο, βεκουρόνιο, ροκουρόνιο, σιζατρακούριο) και βραχείας διάρκειας δράσης (μιβακούριο). Σήμερα η χρήση των μακράς διάρκειας δράσης νευρομυϊκών αποκλειστών έχει σχεδόν εγκαταλειφθεί. Oι νεώτερες βενζυλοϊσοκινολίνες αποδομούνται με μη βιολογική εξεργασία, η οποία είναι ανεξάρτητη από το pH και τη θερμοκρασία (αποδομηση Hofmann) ή υδρολύονται από μη ειδικές εστεράσες του πλάσματος με εξαίρεση το μιβακούριο που υδρολύεται από τη χολινεστεράση. Oι στεροειδείς νευρομυικοί αποκλειστές μεταβολίζονται στο ήπαρ και αποβάλλονται από τους νεφρούς σε ποσοστό 60-90% (πανκουρόνιο) και < 25% (βεκουρόνιο, ροκουρόνιο). H συμμετοχή των νεφρών στην αποβολή των βενζυλοϊσοκινολινών είναι πολύ μικρή (5-10%). Γενικά οι νεότεροι νευρομυικοί αποκλειστές εμφανίζουν στο σύνολο ή εν μέρει σημαντικά πλεονεκτήματα όπως ταχεία έναρξη δράσης (ροκουρόνιο) βραχείας (μιβακούριο) ή ενδιάμεσης διάρκειας δράσης (ατρακούριο, σιζατρακούριο, βεκουρόνιο, ροκουρόνιο), δεν φαίνεται να εμφανίζουν φαινόμενα συσσώρευσης, αποβάλλονται σε μικρό ποσοστό από τους νεφρούς και σπάνια συνοδεύονται από κλινικά σημαντική έκλυση ισταμίνης (βεκουρόνιο, ροκουρόνιο, σιζατρακούριο). H δράση των μη αποπολωτικών νευρομυικών αποκλειστών αναστρέφεται με αντιχολινεστερασικούς παράγοντες (νεοστιγμίνη, φυσοστιγμίνη). Θεωρητικά τουλάχιστον οι νεώτερες βενζυλοϊσοκινολίνες μπορεί να αναστραφούν αυτόματα με την προϋπόθεση συνεχούς ελέγχου της νευρομυικής λειτουργίας.\n15.2.6.1 Aποπολωτικοί νευρομυικοί αποκλειστές\nEνδείξεις: Διευκόλυνση διασωλήνωσης της τραχείας. Mυοχάλαση σε μικρής διάρκειας χειρουργικές επεμβάσεις. Hλεκτροσόκ.\nAντενδείξεις: Yπερκαλιαιμία, τέτανος, εκφυλιστικές νευρίτιδες, ανοικτά τραύματα οφθαλμού, γλαύκωμα. Άτυπη ψευδοχολινεστεράση. Hπατική ανεπάρκεια, ιστορικό κακοήθους υπερθερμίας. Mυοτονική δυστροφία και συγγενής μυοτονία.\nAνεπιθύμητες ενέργειες: Bραδυκαρδία, υπέρταση. Kομβικές και κοιλιακές αρρυθμίες, ιδιαίτερα σε παιδιά και σε σύγχρονη χορήγηση αλοθανίου. Aύξηση ενδοφθάλμιας πίεσης. Yπερκαλιαιμία. Παρατεταμένη άπνοια. Mετεγχειρητική μυαλγία και μυική δυσκαμψία. Mυοσφαιρινουρία σε παιδιά. Aλλεργικές αντιδράσεις υπερευαισθησίας. Aύξηση ενδογαστρικής πίεσης.\nAλληλεπιδράσεις: Παράταση της δράσης με αντιχολινεστεράσες (νεοστιγμίνη, κυτταροστατικά, οργανοφωσφορικοί εστέρες κ.ά.), τοπικά αναισθητικά, αντιαρρυθμικά, αντισυλληπτικά, α-αναστολείς, τρικυκλικά αντικαταθλιπτικά, δακτυλίτιδα, μετοκλοπραμίδη, ρανιτιδίνη.\nΠροσοχή στη χορήγηση: Nα χορηγείται από ειδικούς. Nα προηγείται πάντα η χορήγηση ατροπίνης 0.6-1 mg.\nΔοσολογία: Mπορεί να προηγηθεί χορήγηση 0.5 mg πανκουρονίου και 5 mg διαζεπάμης για την αποφυγή αύξησης της ενδοφθάλμιας πίεσης και την ελάττωση των μετεγχειρητικών μυαλγιών. Για διευκόλυνση της ενδοτραχειακής διασωλήνωσης 1 mg/kg ενδοφλεβίως. Για διατήρηση της μυοχάλασης σε μικρής διάρκειας χειρουργικές επεμβάσεις 25 mg που μπορούν να επαναληφθούν αναλόγως με τις απαιτήσεις του αρρώστου. Για συνεχή ενδοφλέβια στάγδην έγχυση 0.1-0.2% διαλύματος σε ισότονο διάλυμα χλωριούχου νατρίου ή δεξτρόζης. Pυθμός χορήγησης ανάλογα με τις απαιτήσεις. Συνιστάται η συνολική δόση να μην υπερβαίνει στους ενηλίκους τα 500 mg και στα παιδιά τα 150 mg. H σκόνη διαλύεται σε 20 ml ισότονου διαλύματος χλωριούχου νατρίου ή απεσταγμένου ύδατος. Tο διάλυμα περιέχει 25 mg/ml. Mετά την εισαγωγή μη αποπολωτικών μυοχαλαρωτικών με βραχεία διάρκεια δράσης (βεκουρόνιο, ατρακούριο), η συνεχής στάγδην ενδοφλέβια έγχυση του φαρμάκου έχει σχεδόν εγκαταλειφθεί.\nly. pd. injection 500 mg\nLYCITROPE/Κοπερ: ly.pd.inj 500 mg x 20, 566 (τιμή ανά vial)\n* ή Σουκκινυλοχολίνη Xλωριούχος (Succinylcholine Chloride)\n15.2.6.2 Mη αποπολωτικά μυοχαλαρωτικά\nAντενδείξεις: Mυασθένεια και μυασθενικά σύνδρομα. Στη διάρκεια της κύησης και της γαλουχίας.\nΠροσοχή στη χορήγηση: Σε αρρώστους με ηλεκτρολυτικές διαταραχές ή μεταβολική οξέωση.\nΣταθερότητα-Φύλαξη: Nα διατηρείται σε θερμοκρασία 2-8°C.\ninject. solution 25 mg, 50 mg\nEνδείξεις: Διευκόλυνση της διασωλήνωσης της τραχείας. Mυοχάλαση στη διάρκεια γενικής αναισθησίας. Mπορεί να θεωρηθεί μυοχαλαρωτικό πρώτης επιλογής με ασθενείς με καρδιαγγειακή νόσο.\nAνεπιθύμητες ενέργειες: Oι γενικές των μυοχαλαρωτικών. Γενικώς δεν έχουν αναφερθεί σοβαρές ανεπιθύμητες ενέργειες.\nAλληλεπιδράσεις: Παράταση του νευρομυικού αποκλεισμού με αμινογλυκοσίδες, πτητικά αναισθητικά, διαζεπάμη, χλωροπρομαζίνη, τοπικά αναισθητικά, α και β-αδρενεργικούς αναστολείς, αντιαρρυθμικά, διουρητικά, αναστολείς MAO, θειαμίνη, μετρονιδαζόλη. Eνίσχυση ή ελάττωση του νευρομυϊκού αποκλεισμού με αποπολωτικά μυοχαλαρωτικά που χορηγούνται μετά το βρωμιούχο βεκουρόνιο. Tα ανοσοκατασταλτικά έχουν ανταγωνιστική δράση. Mε καρδιακές γλυκοσίδες υπάρχει αυξημένος κίνδυνος εκλύσεως καρδιακών αρρυθμιών. Aναστροφή της δράσης με αναστολείς της χολινεστεράσης, π.χ. νεοστιγμίνη και ακετυλοχολίνη.\nΠροσοχή στη χορήγηση: Σε αρρώστους με ηλεκτρολυτικές διαταραχές, μεταβολική οξέωση, ολιγαιμία, αφυδάτωση, καχεξία. Προσοχή επίσης σε νεογέννητα και ηλικιωμένους (μικρότερες δόσεις). Σε αρρώστους με νεφρική ανεπάρκεια πρέπει να αναμένεται μικρή παράταση του χρόνου μυοχάλασης. Δεν συνιστάται η χορήγηση του φαρμάκου στη διάρκεια της κύησης.\nΔοσολογία: Xορηγείται ενδοφλεβίως σε αρχική δόση 0.08-0.1 mg/kg και σε επαναληπτική για διατήρηση της μυοχάλασης 0.03-0.05 mg/kg. Mπορεί να χορηγηθεί και σε συνεχή στάγδην έγχυση με ρυθμό 0.03-0.05 mg/kg/h. Διάρκεια δράσης 20-30 λεπτά. Στα νεογέννητα οι δόσεις ελαττώνονται περίπου στο μισό. H αναστροφή της δράσης γίνεται με μεθυλοθειϊκή νεοστιγμίνη μετά από προηγούμενη ή σύγχρονη χορήγηση ατροπίνης. Σε μικρής διάρκειας χειρουργικές επεμβάσεις μπορεί να μην απαιτηθεί η χορήγηση αντιδότων.\nly. pd. injection 4 mg, 10 mg\nNORCURON/Organon Teknika: ly.pd.inj 4 mg x 10 +10 x 1 ml-solv, 8264, 10 mg x 10, 19699\nEνδείξεις: Διευκόλυνση της διασωλήνωησης της τραχείας. Mυοχάλαση στη διάρκεια γενικής αναισθησίας. Mυοχαλαρωτικό εκλογής σε βραχείας διάρκειας χειρουργικές επεμβάσεις και για συνεχή έγχυση στην παιδιατρική αναισθησία.\nAντενδείξεις: Σε άτομα ομόζυγα στην άτυπη ψευδοχολινεστεράση ή ετερόζυγα στο άτυπο/σιωπηρό γονίδιο. Σε άτομα με γενική υπερευαισθησία στο φάρμακο. Στη διάρκεια της κύησης και της γαλουχίας. Στη μαιευτική αναισθησία. Σε βρέφη < 2 ετών.\nAλληλεπιδράσεις: Παράταση της δράσης σε ταυτόχρονη χορήγηση πτητικών αναισθητικών. Παράταση της δράσης σε ασθενείς υπό θεραπεία με αμινογλυκοσίδες, πολυμυξίνες, τετρακυκλίνες, αντιαρρυθμικά, β-αναστολείς, αναστολείς των διαύλων Ca++, γαγγλιοπληγικά κ.ά. Eπίσης σε ασθενείς υπό θεραπεία με παράγοντες που ελαττώνουν τη δραστικότητα της ψευδοχολινεστεράσης όπως αναστολείς MAO, ιωδιούχος εκοθειοπάτη, οργανοφωσφορικοί εστέρες, μη αντιστρεπτοί αναστολείς της αντιχολινεστεράσης, κ.ά.\nAνεπιθύμητες ενέργειες: Eρύθημα, ήπια παροδική υπόταση, ταχυκαρδία και βρογχόσπασμος. Eλαχιστοποιούνται σε μειωμένες δόσεις και βραδεία έγχυση.\nΠροσοχή στη χορήγηση-Προφυλάξεις: Nα χορηγείται από ειδικούς. Προσοχή σε ασθενείς με υπερευαισθησία στην απελευθέρωση ισταμίνης. π.χ. άσθμα. Σε ασθενείς με βαρειά μυασθένια, μυασθενικά σύνδρομα, ηπατική ή νεφρική δυσλειτουργία.\nΔοσολογία-Tρόπος χορήγησης: Για διασωλήνωση της τραχείας: Bραδεία ενδοφλέβια έγχυση 0.15 mg/kg. Διάρκεια δράσης 15-20 min. Για μυοχάλαση στη διάρκεια της αναισθησίας: 0.10-0.15 mg/ kg και σε συνεχή στάγδην έγχυση με ρυθμό 8-10 μg/kg/min ανάλογα με την απάντηση του ασθενούς στη διέγερση περιφερικού νεύρου και τα κλινικά κριτήρια. Bρέφη 2-6 μηνών δόση εφόδου 0.1-0.15 mg/kg, σε διάστημα 5-15 sec. Παιδιά 7 μηνών - 2 ετών 0.1-0.2 mg/kg και 2-1 ετών 0.2 mg/kg, σε διάστημα 5-15 sec. H αναστροφή της δράσης είναι συνήθως αυτόματη. Mπορεί να χορηγηθούν αντιχολινεστεράσες.\ninject. solution 10 mg/5 ml-amp, 20 mg/10 ml-amp\nMIVACRON/Glaxo Wellcome: inj.sol 10 mg/ 5 ml-amp x 5, 5746, 20 mg/10 ml-amp x 5, 10445\nEνδείξεις: Διευκόλυνση της διασωλήνωσης της τραχείας. Mυοχάλαση στη διάρκεια της γενικής αναισθησίας. Aντιμετώπιση σπασμών. Διευκόλυνση της μηχανικής υποστήριξης της αναπνοής στις Mονάδες Eντατικής Θεραπείας (MEΘ).\nAντενδείξεις: Mυασθένεια, νεφρική ανεπάρκεια.\nAνεπιθύμητες ενέργειες: Tαχυκαρδία, παρετεταμένη άπνοια.\nΠροσοχή στη χορήγηση: Nα χορηγείται μόνο από ειδικούς. Προσοχή σε αρρώστους με διαταραχές ηλεκτρολυτών, μεταβολική οξέωση, ηπατική κίρρωση και αναπνευστική καταστολή.\nΔοσολογία: Xορηγείται ενδοφλεβίως. Aναφέρεται, επίσης, και η ενδομυική ένεση του φαρμάκου. Για μυοχάλαση στη διάρκεια της γενικής αναισθησίας αρχική δόση 0.08-0.1 mg/kg και επαναληπτική δόση 0.02 mg/kg αναλόγως. Διάρκεια δράσης αρχικής δόσης 30-45 λεπτά και επαναληπτικής μέχρι 45 λεπτά. Στα νεογέννητα οι δόσεις ελαττώνονται περίπου στο μισό. Στις MEΘ για διευκόλυνση της μηχανικής υποστήριξης της αναπνοής 0.06 mg/kg κάθε 1-1½ ώρα αναλόγως με τις απαιτήσεις του αρρώστου μονολονότι η χρήση του έχει αντικατασταθεί σήμερα από τους νεώτερους ενδιάμεσης διάρκειας δράσης παράγοντες.\ninject. solution 4 mg/2 ml-amp\nPAVULON/Organon Teknika: inj.sol 4 mg/ 2 ml-amp x 10, 2044\nPOKOYPONIO BPΩMIOYXO (N)\nEνδείξεις: Διευκόλυνση της ενδοτραχειακής διασωλήνωσης (Mη αποπολωτικός νευρομυικός αποκλειστής πρώτης επιλογής). Mυοχάλαση στη διάρκεια της γενικής αναισθησίας. Διευκόλυνση της μηχανικής υποστήριξης της αναπνοής στις MEΘ.\nAντενδείξεις: Γνωστή υπερευαισθησία στο ροκουρόνιο και το ιόν του βρωμίου. Δεν υπάρχουν επαρκείς τεκμηριωμένες μελέτες για την ασφαλή χρήση του στη διάρκεια της κύησης και της γαλουχίας.\nAλληλεπιδράσεις: Βλ. Bεκουρόνιο.\nAνεπιθύμητες ενέργειες: Aντιδράσεις υπερευαισθησίας και αναφυλακτοειδείς αντιδράσεις, όπως κνησμός, ερύθημα, βρογχόσπασμος, υπόταση είναι σχετικά σπάνιες. Δεν φαίνεται να εκλύει ισταμίνη σε κλινικές δόσεις. Eμφάνιση ταχυκαρδίας σε μεγάλες δόσεις > 0.9 mg/kg.\nΠροσοχή στη χορήγηση: Mεγάλη προσοχή απαιτείται σε μυασθένεια, μυασθενικά σύνδρομα, ιστορικό πολιομυελίτιδας. Στις περιπτώσεις αυτές οι δόσεις πρέπει να ρυθμίζονται ανάλογα με την απάντηση υπό συνεχή έλεγχο της νευρομυικής λειτουργίας. Προσοχή, επίσης, απαιτείται σε ασθενείς με βαριά ηπατική ή νεφρική δυσλειτουργία, σε ηλικιωμένους και παχύσαρκους. Λοιπά βλ. Bεκουρόνιο.\nΔοσολογία-Tρόπος χρήσης: Xορηγείται μόνο από ειδικούς. Για διευκόλυνση της ενδοτραχειακής διασωλήνωσης 0.6 mg/kg. Έναρξη δράσης σε 60-90 sec. Για διατήρηση του νευρομυικού αποκλεισμού διαλείπουσα χορήγηση 0.15 mg/kg ανάλογα με τις απαιτήσεις ή συνεχής στάγδην έγχυση σε ρυθμό 5-10 μg/kg/min. Για μηχανική υποστήριξη της αναπνοής στη MEΘ 0.14-0.4 μg/kg/h.\ninject. solution 50 mg/5 ml-vial\nESMERON/Organon Teknika: inj.sol 50 mg /5 ml-vial x 12, 26455\nEνδείξεις: Διευκόλυνση της ενδοτραχειακής διασωλήνωσης. Mυοχάλαση στη διάρκεια της γενικής αναισθησίας. Διευκόλυνση της μηχανικής υποστήριξης της αναπνοής στις MEΘ.\nAντενδείξεις: Γνωστή υπερευαισθησία στις βενζυλοϊσοκινολίνες. Kατά τη διάρκεια της κύησης και γαλουχίας. Παιδιά κάτω των 2 ετών.\nAλληλεπιδράσεις: Bλ. Bεκουρόνιο.\nAνεπιθύμητες ενέργειες: Eρυθρότητα του δέρματος, εξάνθημα, βραδυκαρδία, υπόταση, βρογχόσπασμος. Δεν εκλύει ισταμίνη σε σημαντικά κλινικές ποσότητες.\nΠροσοχή στη χορήγηση: Mεγάλη προσοχή απαιτείται σε ασθενείς με μυασθένεια και μυασθενικά σύνδρομα. Στις περιπτώσεις αυτές οι δόσεις πρέπει να εξατομικεύονται υπό συνεχή έλεγχο της νευρομυικής λειτουργίας. Σε ασθενείς με βαριά νεφρική δυσλειτουργία μπορεί να παρατηρηθεί βραδεία έναρξη δράσης. Λοιπά βλ. Aτρακούριο.\nΔοσολογία-Tρόπος χορήγησης: Nα χορηγείται μόνο από ειδικούς. Για διευκόλυνση της ενδοτραχειακής διασωλήνωσης 0.15 mg/kg. Έναρξη δράσης σε 120 sec. Mεγαλύτερες δόσεις μειώνουν το χρόνο έναρξης του νευρομυικού αποκλεισμού. Για διατήρηση της μυοχάλασης διαλείπουσα χορήγηση 0.02 mg/kg ή συνεχής στάγδην έγχυση σε αρχικό ρυθμό 3μg/kg/min και στη συνέχεια 1-2 μg/kg/min. Για μηχανική υποστήριξη της αναπνοής στις MEΘ ο ρυθμός έγχυσης κυμαίνεται από 0.03-0.6 μg/kg/h. Παιδιά 2-12 ετών: 0.1 mg/kg σε διάστημα 5-10 sec.\nNIMBEX/Glaxo Wellcome: inj.sol 10 mg/5 ml-amp x 5, 8239, 20 mg/10 ml-amp x 5, 16140\n15.2.7 Aνταγωνιστές των κατασταλτικών του KNΣ και της αναπνοής\nH ναλοξόνη (4.10.2) ανταγωνίζεται τα οπιοειδή αναλγητικά. H φλουμαζενίλη ανταγωνίζεται την κατασταλτική δράση των βενζοδιαζεπινών στο KNΣ, η διάρκεια όμως δράσης της είναι μικρότερη της διαζεπάμης.\nEνδείξεις: Aναστροφή της κατασταλτικής δράσης των βενζοδιαζεπινών και της αιθανόλης στο KNΣ. Διαφορική διάγνωση απώλειας συνείδησης.\nAντενδείξεις: Γνωστή υπερευαισθησία στο φάρμακο. Στη διάρκεια της κύησης και της γαλουχίας.\nAνεπιθύμητες ενέργειες: Nαυτία, έμετος, αίσθημα παλμών. Συμπτώματα στέρησης σε μακροχρόνια χρήση βενζοδιαζεπινών.\nAλληλεπιδράσεις: Aνταγωνιστική αναστολή των βενζοδιαζεπινών μέσω υποδοχέων.\nΠροσοχή στη χορήγηση - Προφυλάξεις: Nα χορηγείται μόνο από ειδικούς. Προσοχή σε παιδιά ηλικίας μικρότερης των 15 ετών.\nΔοσολογία: Tρόπος χορήγησης: Aρχική δόση 0.2 mg ενδοφλεβίως σε 15 sec και επανάληψη ης δόσης ανά 60 sec μέχρι 1 mg. Σε περίπτωση παρατεταμένης υπνηλίας συνιστάται η συνεχής έγχυση 0.3-0.4 mg/h μέχρις ότου επανέλθει το επιθυμητό επίπεδο συνείδησης.\ninject. solution 0.5 mg/5 ml-amp\nANEXATE/Roche: inj.sol 0.5 mg/5 ml-amp x 5, 30654\n15.2.8 Aντιχολινεργικά και αντιχολινεστερασικά\nEνδείξεις: Προνάρκωση (σπάνια). Bραδυκαρδία από τοπικά ή γενικά αναισθητικά. Aναστροφή του μη αποπολωτικού νευρομυικού αποκλεισμού με νεοστιγμίνη.\nΔοσολογία: Για προνάρκωση: 0.5 mg ενδομυικώς 30 λεπτά πριν από την εγχείρηση ή συνήθως ενδοφλεβίως αμέσως πριν από την εισαγωγή της αναισθησίας. Παιδιά 0.02 mg/kg και μέχρι 0.5 mg. Bρέφη και νεογέννητα κάτω των 5 kg 0.1 mg. Για αναστροφή του μη αποπολωτικού νευρομυικού αποκλεισμού: 1-1.5 mg ενδοφλεβίως πριν ή ταυτόχρονα με 2.5-3 mg νεοστιγμίνης. Παιδιά 0.02 mg/kg με 0.05 mg/kg νεοστιγμίνης.\nΛοιπά: Bλ. κεφ. 1.3.1.\nEνδείξεις: Aναστροφή του μη αποπολωτικού νευρομυικού αποκλεισμού.\nΔοσολογία: Συνήθως 2-3 mg βραδέως ενδοφλεβίως με σύγχρονη χορήγηση 1.2-1.5 mg ατροπίνης. H χορήγηση της τελευταίας μπορεί να προηγηθεί. Eπαναληπτική δόση νεοστιγμίνης 1-2 mg μετά 8-12 λεπτά. Δόση μεγαλύτερη των 4 mg θεωρείται επικίνδυνη.\nΛοιπά: Bλ. κεφ. 4.7.\nAνεπιθύμητες ενέργειες: Bραδυκαρδία και αρρυθμίες σε μικρότερο ποσοστό από την νεοστιγμίνη. Bλ. επίσης Nεοστιγμίνη.\nΠροσοχή στη χορήγηση: Bλ. Nεοστιγμίνη. Nα μην επαναλαμβάνεται η χορήγηση πριν από την παρέλευση 12-17 λεπτών.\nΔοσολογία: Για την αναστροφή του νευρομυικού αποκλεισμού 0.016-0.02 mg/ kg ατροπίνης με 0.1-0.16 mg/kg πυριδοστιγμίνης.\nΛοιπά: Bλ. Nεοστιγμίνη.\ninject. solution 1 mg/1 ml-amp\nBλ. κεφ. 4.7.\n15.2.9 Aνταγωνιστές για την κακοήθη υπερπυρεξία\nEνδείξεις: Πρόληψη και θεραπεία κακοήθους υπερπυρεξίας.\nΔοσολογία: Πρόληψη: 5 mg/kg την ημέρα από το στόμα σε 4 ίσες δόσεις για τρεις ημέρες πριν από την εγχείρηση. Για θεραπεία κρίσης 1 mg/kg ενδοφλεβίως μέχρι 10 mg/kg συνολική δόση.\ninject. powder 20 mg\nDANTRIUM/Protect-Gamble(IΦET): inj.pd. 20 mg/vial x 1


Τελέστηκε ο αγιασμός του ΦΑΣ Νάουσα, στόχος ο πρωταθλητισμός\nΣάββατο, 07 Σεπτεμβρίου 2019 11:30\nΟ καθιερωμένος αγιασμός της νέας ποδοσφαιρικής χρονιάς για τον ΦΑΣ Νάουσα, τελέστηκε το απόγευμα της Παρασκευής από τον πατήρ Κωνσταντίνο Αδαμόπουλο στο γήπεδο.\nΠαρευρέθηκαν οι αντιδήμαρχοι κ.κ. Τριανταφύλλου και Τζουβάρας, ο πρόεδρος του Αχιλλέα Ν. κ. Ζέφυρος, μέλη του δ.σ. του ΦΑΣ Νάουσα και φίλοι του συλλόγου.\nΟ πρόεδρος κ. Απόστολος Μπέκας ευχήθηκε καλή αγωνιστική χρονιά και απευθυνόμενος στους ποδοσφαιριστές τους ζήτησε να επιτύχουν τον στόχο της ομάδας, που δεν είναι άλλος από τον πρωταθλητισμό. Τους υπενθύμισε ότι είναι βαριά η φανέλα της Νάουσας και πρέπει να την τιμήσουν δίνοντας τον καλύτςερό τους εαυτό.\nΓνώστης των προβλημάτων της ομάδας δήλωσε ο κ. Τριανταφύλλου, τονίζοντας στον χαιρετισμό του πως ο δήμος θα καταβάλλει κάθε δυνατή προσπάθεια για την επίλυσή τους. Πρόσθεσε πως και ο κόσμος της Νάουσας θα πρέπει να βοηθήσει τον ιστορικό σύλλογο με όποιον τρόπο μπορεί.\nΠερισσότερα σε αυτή την κατηγορία: « Τα νέα του Ζαφειράκη στο μπάσκετ\tEnjoy the club! »


Ιατροτεχνολογική δράση με την υπογραφή της Filorga, σε μια κρέμα νύχτας που μειώνει ρυτίδες κατά την διάρκεια του ύπνου.\nΡυτίδες - Ένα εξαπεπτίδιο για να χαλαρώσετε τα χαρακτηριστικά χωρίς να παγώσετε τις εκφράσεις του προσώπου.\nΒαθιές ρυτίδες - Ενισχυμένο booster κολλαγόνου σε συνδυασμό με ενθυλακωμένο υαλουρονικό οξύ που στοχεύει σε ορατές βαθιές ρυτίδες.\nΕπιφανειακές ρυτίδες - Απολεπιστική γλυκολακτόνη σε συνδυασμό με δραστικό συστατικό απολέπισης που λειαίνει μικρο-ρωγμές στο δέρμα.\nΡυτίδες ξηρότητας - Ένα φυτικό εκχύλισμα που διατηρεί το νερό για να μειώσει τις γραμμές αφυδάτωσης.\nAvene Eau Thermale Apaisante Anti-Irritante Spray 150ml\nΜάσκα αναζωογόνησης και λάμψης με cream-gel υφή, κατάλληλη για όλους τους τύπους επιδερμίδας και όλες τις ηλικίες.


Γαλλικό επιστημονικό γιοτ θα οργώσει τους ωκεανούς της Γης για να μελετήσει την κλιματική αλλαγή - Ειδήσεις - νέα - Το Βήμα Online\nΤο δικάταρτο 60χρονο σκάφος, μήκους 36 μέτρων, ξεκίνησε από το λιμάνι Λοριάν της Βρετάνης, μεθαύριο θα βρίσκεται στη Λισαβόνα και στη συνέχεια θα περιπλεύσει το Γιβραλτάρ και θα εισέλθει στα νερά της Μεσογείου\n9 Σεπτεμβρίου 2009, 11:35 Ενημερώθηκε: 9 Σεπτεμβρίου 2009, 11:35\nΤο ταξίδι θα καλύψει συνολικά περίπου 150.000 χλμ. (81.000 ναυτικά μίλια), σε όλους τους ωκεανούς της Γης (Ατλαντικό, Ειρηνικό, Ινδικό), από τους πόλους μέχρι τους τροπικούς, κάνοντας στάσεις σε περίπου 50 χώρες. Το σκάφος προγραμματίζεται να φτάσει στην Αθήνα στις 27 Νοεμβρίου και αμέσως μετά στη\nΛάρνακα της Κύπρου στις 4 Δεκεμβρίου.\nΣτόχος του θα είναι κυρίως η μικροσκοπική χλωρίδα και πανίδα που παράγει το 50% του οξυγόνου της Γης. «Χωρίς αυτούς τους μικροοργανισμούς, ποτέ δεν θα είχαμε υπάρξει. Αν εξαφανιστούν, το ίδιο κι εμείς», δήλωσε ο κυτταρικός βιολόγος κ. Ερίκ Καρσεντί, επικεφαλής της επιστημονικής αποστολής, που είναι και επικεφαλής του Ευρωπαϊκού Βιο-Μοριακού Εργαστηρίου.\n«Η μέτρηση της επίπτωσης που έχει η υπερθέρμανση πάνω σε αυτούς τους οργανισμούς και η μελέτη του κύκλου του άνθρακα και του οξυγόνου θα μας επιτρέψει να ενσωματώσουμε άγνωστα μέχρι σήμερα στοιχεία στα μελλοντικά μοντέλα πρόβλεψης του κλίματος», δήλωσε ο κ. Καρσεντί, σύμφωνα με το Γαλλικό Πρακτορείο.\nΗ αποστολή, με την ονομασία «Tara-Oceans», είναι η δεύτερη του σκάφους που σχετίζεται με την κλιματική αλλαγή. Είχε προηγηθεί ένα ταξίδι την περίοδο 2006-2008 για την χαρτογράφηση της υποχώρησης των πάγων στις αρκτικές θάλασσες μεταξύ της Σιβηρίας και της Γροιλανδίας.\nΟι επιστήμονες δεν έχουν ακόμα πλήρη εικόνα για τις αντιδράσεις των θαλάσσιων μικροοργανισμών στην υπερθέρμανση λόγω της κλιματικής αλλαγής. Άλλοι οργανισμοί πιθανώς θα ωφεληθούν από τα θερμότερα νερά και θα πολλαπλασιαστούν, ενώ άλλοι θα εξαφανιστούν. Το τι ακριβώς μπορεί να συμβεί, είναι τεράστιας σημασίας, καθώς οι θαλάσσιοι μικροοργανισμοί αποτελούν κύρια τροφή για πολλά άλλα ψάρια\nκαι παράλληλα βασική πηγή οξυγόνου.


Στη Λαχαναγορά ο Α.Τσίπρας ξανα-θυμήθηκε τους μικρομεσαίους – Η ομιλία του | Bank Wars - Τράπεζες\nΑκολούθως απευθύνθηκε στο κοινό των επιχειρηματιών που τον άκουγε ερωτώντας: “Η ΝΔ μας παρέδωσε δημόσια ταμεία με 430 εκατομμύρια παθητικό. Εμείς έχουμε σήμερα 34 δισ. απόθεμα. Και σας ρωτώ ειλικρινά, εσείς που κάθε μέρα κάνετε ταμείο στο τέλος της ημέρας. Με ποιόν αισθάνεστε πιο ασφαλείς στο τιμόνι της χώρας; Με αυτόν που γονάτισε το μαγαζί; ‘Η με αυτόν που το έσωσε από το λουκέτο και σήμερα κινείται ξανά;”.\nΈκλεισε λέγοντας: “Δεν μας αξίζει να γυρίσουμε πίσω, δεν μας αξίζει να περάσουμε τα ίδια βάσανα. Τώρα αποφασίζουμε για την επιχείρηση μας, την οικογένεια μας, τα παιδιά μας. Τώρα αποφασίζουμε για τη ζωή μας”.


Συλλυπητήρια ανακοίνωση της ΝΔ για τον θάνατο του Άγγελου Μπρατάκου - Times News\nΤη βαθύτατη θλίψη της για τον θάνατο του ιστορικού στελέχους της Άγγελου Μπρατάκου εξέφρασε η Νέα Δημοκρατία. Συγκεκριμένα, σε ανακοίνωσή του, το Γραφείο Τύπου της Νέας Δημοκρατίας.\nΕξελέγη Βουλευτής Επικρατείας τον Ιούνιο του 1989 και Βουλευτής της Β’ Περιφέρειας Αθηνών το 1990, 1993 και το 1996. Διετέλεσε υφυπουργός Εσωτερικών στην κυβέρνηση του Κωνσταντίνου Μητσοτάκη, του οποίου υπήρξε στενός συνεργάτης. Ηγήθηκε επανειλημμένως της Κεντρικής Επιτροπής Εκλογικού Αγώνα της ΝΔ, συμβάλλοντας σε σημαντικές νίκες του κόμματος. Υπήρξε επί σειρά ετών εκλεγμένο μέλος της Κεντρικής Επιτροπής και της Εκτελεστικής Επιτροπής της ΝΔ, ενώ συμμετείχε και στο Πολιτικό Γραφείο του κόμματος. Εκτός από την ενεργό, αδιάλειπτη και αποτελεσματική συμμετοχή του στην πολιτική και οργανωτική ενίσχυση της ΝΔ, έχει συγγράψει και ένα εμβληματικό βιβλίο-παρακαταθήκη στις επόμενες γενιές. Την “Ιστορία της Νέας Δημοκρατίας”. Ένα έργο που αποτυπώνει με επιστημονική τεκμηρίωση την ιστορική διαδρομή της ΝΔ, μέρος της οποίας ήταν και ο ίδιος.\nΣεμνός, με ιδιαίτερο ήθος, αφοσιωμένος, στυλοβάτης στις νίκες και τις ήττες του κόμματος, διανοούμενος και εργατικός αποτελεί μέρος της ιστορίας και της ψυχής του κόμματος. Το αποτύπωμά του είναι ανεξίτηλο. Όπως και η σκέψη του. Χωρίς να εγκαταλείψει ούτε στιγμή την διαρκή μάχη με το “σήμερα”, κοιτούσε πάντα το μέλλον, με γνώμονα τα μεγάλα ιδανικά, τις αρχές και τις αξίες του Ελληνισμού. Η οικογένεια της ΝΔ χωρίς τον Άγγελο Μπρατάκο από χθες, είναι πιο μικρή.\nΥπ. Παιδείας: Πρόσκληση σε ορκωμοσία 11.507 εκπαιδευτικών Πρωτοβάθμιας και Δευτεροβάθμιας Γενικής Εκπαίδευσης


Χρυσή Αυγή: Αναζητείται ο Χρήστος Παππάς- Τι λέει ο δικηγόρος του | Athens Voice\nΟ καταδικασμένος χρυσαυγίτης, Χρήστος Παππάς © EUROKINISSI/ ΤΑΤΙΑΝΑ ΜΠΟΛΑΡΗ\nΧρήστος Παππάς: Τι δηλώνει ο δικηγόρος του καταδικασμένου χρυσαυγίτη που αναζητείται από τις αρχές.\nΑναζητείται από τις αστυνομικές αρχές ο καταδικασμένος χρυσαυγίτης, Χρήστος Παππάς, προκειμένου να συλληφθεί και να οδηγηθεί στις φυλακές μαζί με άλλα μέλη της ηγετικής ομάδας της εγκληματικής οργάνωσης.\nΟ υπαρχηγός της Χρυσής Αυγής, Χρήστος Παππάς, καταδικάστηκε σε κάθειρξη 13ων ετών ως μέλος του διευθυντηρίου της εγκληματικής οργάνωσης και από τη στιγμή της χθεσινής απόφασης του δικαστηρίου περί μη αναστολής, δεν έχει δώσει σημείο ζωής.\nΟ δικηγόρος του Περικλής Σταυριανάκης, μιλώντας στον ΣΚΑΪ, ανέφερε ότι γνώριζε εδώ και καιρό ότι ο πελάτης του πιστεύει πως είναι σωστό να εκτίσει ολόκληρη την πρωτοβάθμια ποινή του έως ότου εκδοθεί απόφαση του Εφετείου. «Μεγαλύτερη ποινή από το να εκτίσεις 5 χρόνια και μετά να ακυρωθούν δεν υπάρχει από αυτό».\nΜάλιστα, ο συνήγορός του δεν απάντησε στο ερώτημα αν βρίσκεται ή όχι στην Ελλάδα και τόνισε πως δεν έχει μιλήσει μαζί του, γιατί αν γινόταν κάτι τέτοιο θα ήταν εύκολο οι αρχές να τον εντοπίσουν. «Τώρα τι θα κάνει τις επόμενες ημέρες θα το δούμε πάλι», είπε ο δικηγόρος του Χρήστου Παππά.


Επαφές Ολυμπιακού για ανανέωση με τον Ρικάρντο Πέρες - Fosonline\nΕπαφές Ολυμπιακού για ανανέωση με τον Ρικάρντο Πέρες\nΤετάρτη, 15 Μαϊος 2019 21:42\nΟι Πειραιώτες έχουν κάνει ήδη μία πρώτη κουβέντα με τον Πορτογάλο προπονητή της Ακαδημίας για να συνεργαστούν και την επόμενη αγωνιστική περίοδο.\nΤο περασμένο καλοκαίρι ο Ολυμπιακός προχώρησε σε σαρωτικές αλλαγές και στην Ακαδημία του. Ο Ρικάρντο Πέρες είναι αυτός που ανέλαβε προπονητής της ομάδας Νέων των «ερυθρόλευκων» και το γενικό κουμάντο της Ακαδημίας.\nΤα αποτελέσματα στην πρώτη του σεζόν δεν τον δικαίωσαν και είναι γεγονός πως υπήρξε προβληματισμός και για τις εμφανίσεις της ομάδας Νέων και για τη διαφορά με την οποία πήρε ο ΠΑΟΚ το πρωτάθλημα.\nΠαρόλα αυτά στο μεγάλο λιμάνι έχουν αποφασίσει να δώσουν μία δεύτερη ευκαιρία στον Ρικάρντο Πέρες. Αυτή τη στιγμή όχι μόνο δεν υπάρχει θέμα αντικατάστασης του Πορτογάλου και των συνεργατών του, αλλά ισχύει εντελώς το αντίθετο.\nΤο συμβόλαιο του Πέρες ολοκληρώνεται το καλοκαίρι και στελέχη της πειραϊκής ΠΑΕ έχουν ήδη κάνει την πρώτη επαφή μαζί του προκειμένου να ανανεωθεί γι’ ακόμα μία σεζόν. Δεν υπάρχει κάτι οριστικό ακόμα, αλλά οι δύο πλευρές έχουν ήδη καθίσει στο τραπέζι για να συζητήσουν το ενδεχόμενο να ανανεωθεί η συνεργασία τους και για την επόμενη αγωνιστική περίοδο.\nΤις προσεχείς ημέρες αναμένεται να δρομολογηθούν εξελίξεις με τον Ρικάρντο Πέρες. Θυμίζουμε πως ο Πορτογάλος προπονητής είναι επιλογή του Κριστιάν Καρεμπέ, ο οποίος τον στηρίζει απόλυτα και είναι επίσης της άποψης ότι πρέπει να δοθεί δεύτερη ευκαιρία.


Peugeot: ετοιμάζει το Hypercar για το Le Mans μαζί με την Total – carzine.gr\nH Peugeot και η Τotal ξεκινούν και επίσημα την προετοιμασία του «Hypercar» που θα πάρει μέρος στις 24 ώρες του Le Mans. O νέος κανονισμός που προδιαγράφει μια νέα εποχή στον κορυφαίο αγώνα αντοχής, εκφράζει απόλυτα την ενεργειακή μετάβαση των δύο εταιρειών.\nΣύμφωνα με τον Διευθύνοντα Σύμβουλο της Peugeot, Jean Philippe Imparato, «οι 24 ώρες του Le Mans είναι το ιερό δισκοπότηρο του κόσμου της αυτοκίνησης. Είναι ο αγώνας που καθορίζει τον νικητή του. Για εμάς, ο αγώνας αυτός μας έχει προσφέρει 3 νίκες, καθώς επίσης και ατελείωτο ιδρώτα, δάκρυα και χαρά και ένα μοναδικό πνεύμα ομαδικότητας με την ΤΟΤΑL, με την οποία γιορτάζουμε φέτος 25 χρόνια συνεργασίας».\nΗ Peugeot, σε συνεργασία με την Τotal, έχει ξεκινήσει το σχεδιασμό του ηλεκτρο-υβριδικού Hypercar με την μοναδική σχεδίαση, με ισχύ 500 kW και κίνηση σε όλους τους τροχούς. Μετά την παρουσίαση διάφορων φάσεων της βασικής μελέτης, του αεροδυναμικού σχεδιασμού και της αρχιτεκτονικής του κινητήρα, διαμορφώθηκε το πλαίσιο της συνύπαρξης ηλεκτρικής και υβριδικής τεχνολογίας.\nΣε αυτό το άρθρο:Peugeot, Peugeot Le Mans Hypercar, Total


Υπάρχει φαρμακευτική αγωγή για τη γρίπη; - Γ Παθολογική Κλινική Ερρiκος Ντυνάν Hospital Center\nΤι είναι τα αντιιικά φάρμακα;\nΤι πρέπει να κάνω αν πάσχω από τον ιό της γρίπης;\nΤι προσφέρουν τα αντιιικά φάρμακα;\nΠοιες είναι οι ανεπιθύμητες ενέργειες των αντιιικών φαρμάκων;\nΠότε πρέπει να χορηγούνται τα αντιιικά φάρμακα;\nΠοια είναι τα συχνότερα αντιιικά φάρμακα;\nΠόσο καιρό πρεπει να χορηγηθούν τα αντιιικά φάρμακα;\nΤα αντιιικά φάρμακα μπορούν να χορηγηθούν σε εγκύους;\nΣε ποιους πρέπει να χορηγηθούν αντιιικά φάρμακα;\nΝαι. Υπάρχουν φάρμακα γνωστά ως αντιιικά τα οποία χρησιμοποιούνται για τη θεραπεία του ιού της γρίπης. Τα φάρμακα αυτά χορηγούνται με ιατρική συνταγή.\nΤα αντιιικά φάρμακα αντιμετωπίζουν τα σωματιίδια του ιού της γρίπης που βρίσκονται στον οργανισμό. Χορηγούνται σε διάφορες μορφές (χάπια, σιρόπι, εισπνεόμενα ή ενέσιμα) και δεν πωλούνται χωρίς συνταγή από γιατρό. Διαφέρουν επίσης από τα αντιβιοτικά, τα οποία χορηγούνται για τη θεραπεία των βακτηριακών λοιμώξεων.\nΑν νοσείτε από τον ιό της γρίπης, τα αντιιικά φάρμακα αποτελούν μία από τις θεραπευτικές επιλογές. Μετά την εμφάνιση των συμπτωμάτων της γρίπης, ρωτήστε τον γιατρό σας αν κινδυνεύετε από τις επιπλοκές της γρίπης και κατά συνέπεια πρέπει να πάρετε αντιιικά φάρμακα. Τα συμπτώματα της γρίπης περιλαμβάνουν πυρετό, βήχα, πονόλαιμο, καταρροή, μυαλγίες, κεφαλαλγία, ρίγη και αίσθημα κόπωσης. Ο γιατρός σας είναι αυτός που θα αποφασίσει αν χρειάζετε αντιιικά φάρμακα.\nΝαι. Τα αντιιικά φάρμακα δεν αποτελούν εναλλακτική του εμβολίου της γρίπης. Αν και η αποτελεσματικότητα του εμβολίου διαφέρει στον κάθε ασθενή, αποτελεί την πρώτη και καλύτερη επιλογή στην πρόληψη της εποχικής γρίπης. Τα αντιιικά φάρμακα είναι η δεύτερη γραμμή άμυνας και χρησιμοποιούνται για τη θεραπεία αυτής.\nΑν η θεραπεία με τα αντιιικά ξεκινήσει μέσα στις 2 πρώτες ημέρες από την εμφάνιση των συμπτωμάτων, μπορεί να μειωθεί η ένταση των συμπτωμάτων αλλά και η διάρκειά τους κατά περίπου 1 ημέρα. Μειώνεται επίσης σημαντικά ο κίνδυνος επιπλοκών, όπως η ωτίτιδα στα παιδιά και η πνευμονία στους ενήλικες. Ιδιαίτερα για τους ασθενείς που διατρέχουν αυξημένο κίνδυνο για επιπλοκές, η έγκαιρη θεραπεία μπορεί να προστατεύσει από βαριά νόσηση και νοσηλεία. Για τους νοσηλευομένους ασθενείς με γρίπη, η αντιιική θεραπεία μπορεί να μειώσει την πιθανότητα θανάτου.\nΟι συχνότερες ανεπιθύμητες ενέργειες των αντιιικών φαρμάκων είναι η ναυτία και ο έμετος. Άλλες ανεπιθύμητες ενέργειες έχουν αναφερθεί επίσης, ωστόσο είναι εξαιρετικά σπάνιες. Ο γιατρός μπορεί να σας ενημερώσει ποιες είναι αυτές αλλά και πώς θα τις διαχειριστείτε.\nΑρκετές έρευνες έχουν δείξει ότι ο ιδανικός χρόνος χορήγησης των αντιβιοτικών είναι οι 2 πρώτες ημέρες από την εμφάνιση των συμπτωμάτων. Ωστόσο, μπορούν να χορηγηθούν και αργότερα, ιδιαίτερα σε ασθενείς που διατρέχουν αυξημένο κίνδυνο για επιπλοκές από τη γρίπη.\nΤα αντιιικά φάρμακα που χορηγούνται συχνότερα είναι η οσελταμιβίρη και η ζαναμιβίρη. Η οσελταμιβίρη διατίθεται ως χάπι ή σιρόπι και έχει εγκριθεί για χρήση σε άτομα ηλικίας άνω των 14 ετών. Η ζαναμιβίρη χορηγείται σε εισπνεόμενη μορφή και έχει εγκριθεί για τη θεραπεία της γρίπης σε άτομα ηλικίας άνω των 7 ετών.\nΤα φάρμακα αυτά χορηγούνται συνήθως δις ημερησίως για 5 ημέρες, ωστόσο οι νοσηλευόμενοι ασθενείς για τη γρίπη ίσως χρειαστούν χορήγηση για μεγαλύτερη διάρκεια.\nΝαι. Η από του στόματος οσελταμιβίρη έχει επιβεβαιωθεί ότι μπορεί να χορηγηθεί με ασφάλεια στις εγκύους. Δεν συνοδεύεται από κινδύνους για την έγκυο ή το έμβρυο.\nΤα αντιιικά φάρμακα πρέπει να χορηγούνται άμεσα σε ασθενείς που νοσηλεύονται λόγω της γρίπης, ασθενείς με σοβαρή γρίπη που δεν χρειάζονται νοσηλεία και ασθενείς που κινδυνεύουν από τις επιπλοκές της γρίπης. Αν και αντιιικά φάρμακα θα χορηγηθούν και σε ασθενείς με ήπια νόσηση, η μεγάλη πλειοψηφία δεν χρειάζεται τη χορήγηση αντιιικών φαρμάκων.


Πρόγραμμα προστασίας των αρχαίων βιβλίων στη Yunnan-GR.CGW.GR\nΠρόγραμμα προστασίας των αρχαίων βιβλίων στη Yunnan\nημερομηνία έκδοσης:2018-07-28 16:15:41\nΚαμπάνια για την προστασία και καταγραφή των αρχαίων βιβλίων ανακοίνωσαν οι αρμόδιες αρχές της επαρχίας Yunnan, στη νοτιοδυτική Κίνα. Το πρόγραμμα καταγραφής των ιστορικών βιβλίων περιελάμβανε την έρευνα, την ενημέρωση και αναβάθμιση των στοιχείων, που αφορούν τον αριθμό των βιβλίων, την τοποθεσία τους και άλλες χρήσιμες πληροφορίες γύρω απ’ αυτά. Ειδικοί επιστήμονες ανέλαβαν τη διεξαγωγή της έρευνας με τη συμβολή 51 φοιτητών από πανεπιστημιακά ιδρύματα της χώρας.\nΟι ειδικοί, που ασχολήθηκαν με την διάσωση αρχαίων κειμένων, εργάστηκαν από κοινού στην αναζήτηση και καταγραφή τους, σε ένα πρόγραμμα που διήρκησε 40 ημέρες. Οι εργασίες περιελάμβαναν αρχικά την καταγραφή των ονομάτων των συγγραφέων, των εκδόσεων των βιβλίων και την τοποθεσία τους. Το πρόγραμμα αυτό αποτελεί κοινή πρωτοβουλία του Οργανισμού Διατήρησης Αρχαίων Βιβλίων και του Κέντρου Διάσωσης Αρχαίων Βιβλίων της Yunnan. H επαρχία Yunnan φιλοξενεί πάνω από ένα εκατομμύριο αρχαία βιβλία και κουβαλά μεγάλη ιστορική κληρονομιά, αν αναλογιστεί κανείς τις πολυάριθμες και διαφορετικές μειονότητες, που ζουν εκεί. Από το 2008, οι αρχές της Yunnan έχουν καταγράψει πάνω από το 70% των ιστορικών βιβλίων, που υπάρχουν σε τοπικές βιβλιοθήκες, μουσεία και ναούς.\nΤο έργο της καταγραφής δεν είναι τόσο απλό, ενώ οι εθελοντές, που συμμετείχαν στο πρόγραμμα, έλαβαν ειδική εκπαίδευση όσον αφορά τον τρόπο καταγραφής και καταχώρησης των βιβλίων, πριν την έναρξη του προγράμματος. Το πρόγραμμα αυτό είναι πολύ σημαντικό για τη διατήρηση της ιστορικής μνήμης της περιοχής και όπως δήλωσε χαρακτηριστικά ο Hu Hanting, εθελοντής από το Πανεπιστήμιο της Yunnan «Ελπίζω να μάθω τον σωστό τρόπο για τη διατήρηση των αρχαίων βιβλίων. Είναι μέρος της ιστορίας και του πολιτισμού μας»\nπροηγούμενος:Οι βασίλισσες – μέλισσες έχουν εξαιρετική μνήμη και μαθησιακές ικανότητες\nεπόμενος:«Είμαστε μαζί, μαζί θα τα καταφέρουμε!»


Ήρθε η ώρα να ιδρώσεις και να 'σφίξεις'.\nΠλέον έχουν περάσει κοντά δύο εβδομάδες από το τέλος του Αυγούστου και λογικά έχεις αρχίσει να προσαρμόζεσαι στην πραγματικότητα της καθημερινότητας. Τα σχολεία ξεκίνησαν, είναι το τελικό σημάδι της λήξης του καλοκαιριού.\nΤα κεφάλια έχουν πλέον μέσα. Μαζί όμως με την δουλειά σου έχεις αρχίσει να οργανώνεις και την γυμναστική σου. Την προηγούμενη εβδομάδα, σου δείξαμε ένα πρόγραμμα που σου ετοίμασε το σώμα σου ώστε να δεχτεί μεγαλύτερες επιβαρύνσεις. Αυτή την εβδομάδα πάμε ένα σκαλί πιο πάνω και ενεργοποιούμε την δύναμη των μεγάλων μυϊκών ομάδων.\nΌλες οι ασκήσεις στοχεύουν να γυμνάσουν το στήθος, την πλάτη, τα πόδια , τους ώμους, δηλαδή τους μεγαλύτερους μυς. Ήρθε λοιπόν η ώρα να ανεβάσεις λίγο τα κιλά της επιβάρυνσης και να βρεις τους χαμένους σου μυς.\n(Φωτογραφίες και Gifs: Φραντζέσκα Γιαϊτζόγλου – Watkinson)\nΤο πρόγραμμα αποτελείται από 8 ασκήσεις. Σε κάθε άσκηση κάνε 15 επαναλήψεις με όσο πιο πολλά κιλά μπορείς. Μεταξύ των σετ να ξεκουράζεσαι 1 λεπτό. Μεταξύ των ασκήσεων 2 λεπτά. Για τις ασκήσεις θα χρειαστείς μια μπάρα και 2 αλτήρες.\nΆσκηση #1: Πιέσεις στήθους\nΞάπλωσε στο πάτωμα και πιάσε την μπάρα με τεντωμένα χέρια. Λύγισε τα χέρια σου και όταν οι αγκώνες ακουμπήσουν κάτω σήκωσε τα ψηλά.\nΆσκηση #2: Όρθια κωπηλατική\nΣτάσου όρθιος και πιάσε την μπάρα από το μέσο της με μικρό άνοιγμα χεριών. Φέρε τους αγκώνες ψηλά ώστε να έρθουν κοντά στο ύψος των αυτιών.\nΔούλεψε τους πλάγιους κοιλιακούς φέρνοντας το δεξί αγκώνα στο αριστερό γόνατο και το αντίθετο με γρήγορες κινήσεις.\nΙδανική άσκηση για να γυμνάσεις οπίσθιους μηριαίους και ραχιαίους. Πρόσεξε η πλάτη να είναι σε ευθεία γραμμή.\nΆσκηση #5: Όρθιες Στρατιωτικές Πιέσεις\nΓύμνασε τους ώμους φέρνοντας την μπάρα από το πάνω μέρος τους στήθους ψηλά πάνω απο το κεφάλι, τεντώνοντας τα χέρια.\nΆσκηση #6: Καθίσματα\nΤοποθέτησε την μπάρα πίσω στην ωμοπλάτη με προσοχή και εκτέλεσε τα καθίσματα. Τα γόνατα να κατεβαίνουν μέχρι 90 μοίρες.\nΆσκηση #7: Ψαλιδάκι\nΠροσπάθησε να σφίγγεις συνεχώς την κοιλιά σου και να έχεις το κεφάλι ψηλά ώστε να μην επιβαρύνεται η μέση σου.\nΆσκηση #8: Σταυρός\nΣτάσου όρθιος, πιάσε 2 αλτήρες στα πλάγια, στην συνέχεια φέρε τους με τεντωμένα χέρια μέχρι το ύψος των ώμων με τις παλάμες να κοιτούν εμπρός.


Μελισσοκομία μέσα από διαλόγους! – Stamoulis Blog\nin Posted in Βιβλία / Δωρεάν κεφάλαια / Οι Εκδόσεις μας / Βιβλία / Φύση – περιβάλλον – γεωπονικά\nΕμπειρίες ενός μελισσοκόμου, από τον Καρακούση Δημήτριο\nΚόλπα, τεχνικές και μυστικά, απόσταγμα εμπειρίας από παλιούς μελισσοκόμους, που θα σας βοηθήσουν να ακολουθήσετε πιο αποτελεσματικούς τρόπους διαχείρισης μελισσιών.….\n«ΜOΥΣΕΙΟ ΦΥΣΙΚΗΣ ΙΣΤΟΡΙΑΣ» έγραφε η επιγραφή έξω\nαπό το κτήριο. Μου κίνησε την περιέργεια και αποφάσισα να το επισκεφτώ. Ανοιξιάτικη και ηλιόλουστη η σημερινή μέρα και εγώ από νωρίς είχα αποφασίσει να πραγματοποιήσω μικρή εκδρομή σε μια περιοχή που φιλοξενούσε έναν εθνικό δρυμό που φημιζόταν για τη μεγάλη του βιοποικιλότητα. Βρίσκοντας, λοιπόν, στη διάρκεια της περιήγησής μου αυτό το μουσείο, άδραξα την ευκαιρία να το επισκεφτώ.\nΜε το που μπήκα στην κυρίως αίθουσα έμεινα άφωνος από τη μεγάλη ποικιλία των εκθεμάτων. Ζώα, ερπετά και έντομα βρίσκονταν βαλσαμωμένα και τοποθετημένα μέσα σε ειδικές γυάλινες θήκες. Άρχισα με τη σειρά να τα παρατηρώ διαβάζοντας παράλληλα τις μικρές επιγραφές που είχε έκαστο και έδιναν πληροφορίες. Αλεπούδες, λύκοι, κουνάβια, φίδια, σαύρες και ένας σωρός άλλα είδη απέσπασαν το θαυμασμό μου.\nΞαφνικά, βρέθηκα στο τμήμα των εντόμων. Πεταλούδες, σκαθάρια αλλά και μέλισσες….\n… «τις βρίσκεις ενδιαφέρουσες τις μέλισσες;» άκουσα μια φωνή να λέει.\nΓύρισα και είδα έναν ηλικιωμένο κύριο γύρω στα εξήντα που μου χαμογελούσε. Όπως μου είπε, ήταν ο υπεύθυνος του μουσείου, διατηρούσε και ένα μικρό μελισσοκομείο και ονομαζόταν Γρηγόρης.\n«Ναι. Πολύ ενδιαφέρον έντομο» του απάντησα.\n«Πολύτιμο έντομο η μέλισσα, γιατί βοηθάει στην επικονίαση πολλών φυτών. Χωρίς αυτές πολλά δε θα μπορούσαν να υπάρξουν. Να φανταστείς ότι ο ίδιος ο Αϊνστάιν είχε πει ότι, αν κάποτε οι μέλισσες αφανιστούν από προσώπου γης, δε θα απομείνουν στον άνθρωπο παραπάνω από τέσσερα χρόνια ζωής και επίσης να σου πω ότι η μέλισσα ζει στη Γη το λιγότερο 15 εκατομμύρια χρόνια» μου είπε. «Oφείλω να πω, κυρ-Γρηγόρη, ότι δεν το ήξερα αυτό». Συνεχίσαμε την κουβέντα και κάποια στιγμή μου είπε: «Κάθε αποικία μελισσιού φιλοξενεί 10.000-40.000 εργάτριες, μια βασίλισσα και μπορεί και 2.000 κηφήνες. Ξέρεις ότι μας προσφέρουν μια ποικιλία από προϊόντα που είναι πολύτιμα για εμάς όπως: μέλι, βασιλικός πολτός, πρόπολη, γύρη, κερί, δηλητήριο;» …\nΔιαβάστε περισσότερα στο : Free Chapter\nΧΑΡΟΥΜΕΝΗ ΓΝΩΣΗ - Μαγειρεύοντας την Άλφα-Βήτα στο σπίτι !


Υιοθετήστε 5+1 συμβουλές ζωής από τη Michelle Obama - GLOW.GR\nΥιοθετήστε 5+1 συμβουλές ζωής από τη Michelle Obama\nΗ σπουδαία προσωπικότητα αποκαλύπτει μυστικά και συμβουλές για μια καλύτερη ζωή\nΑν και υπάρχουν ελάχιστες γυναίκες στον πολιτικό χώρο, συναντάμε μερικές σπουδαίες προσωπικότητες που εμπνέουν τα νέα κορίτσια και τις γυναίκες με τις ιδέες, τις πράξεις και τις απόψεις τους, που δε διστάζουν να παλέψουν για τα πιστεύω τους. Μια τέτοια γυναίκα είναι η Michelle Obama, η πρώτη Αφροαμερικανίδα Πρώτη Κυρία, που θριάμβευσε πλάι στον σύζυγο και τέως Πρόεδρο της Αμερικής, Barack Obama.\nΔικηγόρος, συγγραφέας και υπέρμαχος των μειονοτήτων, καταφέρνει μέσα από το βίο της να αποτελεί πρότυπο για τις επόμενες γενιές. Στην εποχή των Kardashians και των εύπεπτων τάσεων, μοιάζει σχεδόν λυτρωτικό να συναντάμε τέτοιες φιγούρες που αγαπήθηκαν από τις μάζες όχι λόγω εμφάνισης, αλλά λόγω χαρακτήρα. Εμείς, συγκεντρώσαμε τις καλύτερες συμβουλές ζωής μέσα από λόγια και tips της ίδιας, που σίγουρα θα έχουν θετικό αντίκτυπο στη δική σας!\n1. Αν κάτι δεν σας ικανοποιεί, αλλάξτε το\nΣε συνέντευξή της δήλωσε πως όταν συνάντησε τον σύζυγό της, την έκανε να συνειδητοποιήσει πως έπρεπε να εγκαταλείψει τη δικηγορία. «Δεν ακολουθούσα μια καριέρα που με πάθιαζε. Το να το ομολογήσω ήταν πολύ δύσκολο, καθώς επένδυσα χρήμα και χρόνο στο Πανεπιστήμιο του Χάρβαρντ. Ήταν ακόμα πιο δύσκολο να το πω στους γονείς μου», συμπλήρωσε γελώντας με εκείνη την ανάμνηση. Συχνά παρακινεί το πλήθος να ασχολείται ενεργά με πράγματα που γεμίζουν χαρά και πάθος την καθημερινότητά του, να μη συμβιβάζεται σε καταστάσεις πνιγερές και να διεκδικεί ένα μέλλον που επιθυμεί και όχι που του επιβάλλεται. Κι αν το κατάφερε εκείνη, σίγουρα μπορείτε κι εσείς. Ξεκινήστε από τα πιο απλά πράγματα, όπως κακές συνήθειες και σταδιακά θα αποβάλλεται κάθε τοξικό στοιχείο της ρουτίνας σας.\n2. Καταπολεμήστε τους φόβους σας\nΗ Michelle μεγάλωσε σε μια γειτονιά όπου φοβόταν διαρκώς να κυκλοφορεί έξω, να βγαίνει από το σπίτι, με την ιδέα πως κάτι κακό θα συμβεί. «Το να ξεπερνάτε τους φόβους ή να μαθαίνετε να δουλεύετε με αυτούς, ώστε να τους αντιμετωπίζετε είναι τα κλειδιά της επιτυχίας και της ωρίμανσης», πιστεύει. Μην αφήνεται τα άγχη, τους φόβους και το αίσθημα της αποτυχίας να σας καταβάλουν. Κάθε φορά που διστάζετε από φόβο να πάρετε μια απόφαση, να υλοποιήσετε μια ιδέα, «μπλοκάρετε» τα αρνητικά συναισθήματα και συνεχίστε. Με τον καιρό, αυτή η διαδικασία θα γίνεται αβίαστα.\n«Έχω καθίσει σε κάθε σημαντική συνάντηση που μπορείτε να σκεφθείτε. Από επαγγελματικά meetings μέχρι συνεδριάσεις του ΟΗΕ. Δεν είναι όλοι τόσο έξυπνοι. Πολλοί δε διατηρούν την ισχυρή θέση τους με την ευφυΐα τους, απλά προσπαθούν να διατηρήσουν τη δύναμή τους», αποκάλυψε σε συνέντευξή της, προτρέποντας τον κόσμο να «αγκαλιάσει» τις ιδέες του και να πιστέψει στον εαυτό του. Δεν προσπαθεί να κρατήσει τους τύπους ή να διατηρήσει τον «μύθο» των ανθρώπων που έχουν δύναμη –συμπεριλαμβανομένου και του εαυτού της, αλλά προσπαθεί να διαφωτίσει τις μάζες με την αλήθεια που όλοι γνωρίζουν, αλλά κανείς δεν μοιράζεται.\n4. Ντυθείτε για να εντυπωσιάσετε τον εαυτό σας\nΟ πρώτος και μοναδικός κανόνας που ακολουθεί στο ντύσιμο η κομψή κυρία Obama είναι να επιλέγει ρούχα, μέσα στα οποία αισθάνεται όμορφα. Γνωρίζοντας εκ των έσω τις απαιτήσεις του πολιτικού χώρου και της σημασίας της εικόνας που προβάλλει ένα δημόσιο πρόσωπο, καταφέρνει και είναι πάντα classy & elegant, χωρίς να περιορίζει ή να χάνει τον εαυτό και την προσωπικότητά της. Επιλέξτε κομμάτια που σας δίνουν αυτοπεποίθηση και διατηρήστε μια γκαρνταρόμπα που σας αντιπροσωπεύει. Δεν είναι απαραίτητο να ενστερνίζεστε κάθε πρόταση και τάση της μόδας, αλλά μπορείτε να προσαρμόζετε τα trends στη δική σας αισθητική.\n«Χρειάζεται χρόνο και προσπάθεια να αγαπήσετε τον εαυτό σας», παραδέχεται. «Πρέπει να αποβάλετε από τη ζωή σας τους τοξικούς ανθρώπους, που δεν σας εκτιμoύν», συμπληρώνει. Σημαντική συμβουλή, από μια γυναίκα που τα έχει ζήσει όλα και είναι μητέρα κοριτσιών. Οι γυναίκες βρίσκονται –ακόμα- στο κριτικό «μάτι» της ανδροκρατούμενης κοινωνίας, προσπαθώντας να ανταπεξέλθουν σε όλους τους ρόλους που είτε εκείνες επιλέγουν, είτε η κοινωνία τις επιβάλλει. Αγαπήστε τον εαυτό σας, επαινέστε τον και νιώστε περήφανη για όσα έχετε καταφέρει, αλλά και για τις αποτυχίες που έχετε βιώσει. Ο ανθρώπινος παράγοντας συχνά αναιρείτε σε μια εξίσωση επιτυχίας κι ευτυχίας, με αποτέλεσμα να νιώθετε εγκλωβισμένες σε έναν φαύλο κύκλο εντυπώσεων. Ήρθε η ώρα να αγαπήσετε κάθε ατέλεια και προτέρημα του χαρακτήρα σας!\n6.Να έχετε ελπίδα\nΟι αλλαγές στο επαγγελματικό επίπεδο είναι μια συνθήκη στην οποία έχει μάθει να ζει. Από τα δικηγορικά έδρανα στην πολιτική κι από εκεί στη συγγραφή βιβλίων. Μέσα από το δικό της παράδειγμα θέλει να αποδείξει πως οι αλλαγές μπορεί να είναι δύσκολες, ακόμα και ψυχοφθόρες, δεν έχουν, όμως, πάντα αρνητικό πρόσημο. Μέσα από τις ομιλίες της φαίνεται η προσπάθειά της να ενημερώσει τον κόσμο για κοινωνικά προβλήματα, τα πραγματικά. Να έχετε, λοιπόν, ελπίδα, να μην τα παρατάτε και να παλεύετε για τις αξίες σας, όπως η κυρία Obama.


Φύτευση τριαντάφυλλων. Πώς και πότε να φυτέψετε τριαντάφυλλα στον κήπο;\nΗ φύτευση τριαντάφυλλων είναι μια σημαντική διαδικασία που καθορίζει την περαιτέρω επιτυχία στην καλλιέργεια αυτών των θάμνων. Τα σωστά φυτευμένα τριαντάφυλλα θα έχουν περισσότερες πιθανότητες να τα καλύψουν μετά τη φύτευση και στη συνέχεια να αναπτυχθούν υγιή στον κήπο μας και να ανθίσουν όμορφα. Δυστυχώς, πολλοί άνθρωποι κάνουν πολλά λάθη κατά τη φύτευση τριαντάφυλλων στον κήπο . Πώς λοιπόν κάνετε τριαντάφυλλο, ποιες δραστηριότητες είναι οι πιο σημαντικές και πότε είναι η καλύτερη στιγμή για να φυτέψετε τριαντάφυλλα στον κήπο σας ;\nΦύτευση τριαντάφυλλων. Η τρύπα για το τριαντάφυλλο θα πρέπει να είναι αρκετά μεγάλη ώστε να αποτρέπεται η συσσώρευση των ριζών\nΠότε να φυτέψετε τριαντάφυλλα;\nΗ φύτευση τριαντάφυλλων γίνεται συνήθως το φθινόπωρο . Οι θάμνοι που φυτεύτηκαν αυτήν την εποχή του έτους ριζώνονται πιο εύκολα και θα είναι ευκολότερο για εμάς να τα κόψουμε. Την άνοιξη συνιστάται να φυτεύετε μόνο τριαντάφυλλα βλαστών, καθώς φυτεύονται το φθινόπωρο απαιτούν πολύ ενοχλητικές διαδικασίες που σχετίζονται με την προστασία τους από τον παγετό. Καθ 'όλη τη διάρκεια του έτους, μπορείτε να φυτέψετε τριαντάφυλλα που καλλιεργούνται σε δοχεία που έχουν μια συμπαγή ρίζα που είναι λιγότερο ευαίσθητη από τη γυμνή ρίζα.\nΠώς να αγοράσετε τριαντάφυλλα φύτευσης;\nΌταν επιλέγετε τριαντάφυλλα για φύτευση σε ένα κατάστημα κήπων , αξίζει να δώσετε προσοχή σε πολλά στοιχεία. Ένα τριαντάφυλλο πρέπει να έχει τουλάχιστον δύο δυνατούς, άθικτους βλαστούς με πάχος μολυβιού. Οι ρίζες πρέπει να είναι δυνατές και να έχουν πολλές λεπτές τρίχες. Ο λαιμός της ρίζας, από τον οποίο απομακρύνονται οι βλαστοί, πρέπει να έχει πάχος τουλάχιστον 16 mm. Ας ρίξουμε μια προσεκτική ματιά στους βλαστούς - γκρι ή καφέ κηλίδες στους βλαστούς μπορεί να είναι ένα σημάδι ασθένειας. Λευκοί, αδύναμοι βλαστοί που φυτρώνουν τριαντάφυλλα σε πλαστική συσκευασία θα πεθάνουν γρήγορα στο ύπαιθρο - τέτοιοι θάμνοι δεν θα μας φέρουν μεγάλη χαρά.\nΤριαντάφυλλα σε γλάστρες\nΌταν αγοράζετε τριαντάφυλλα εμπορευματοκιβωτίων, δηλαδή πωλούνται σε γλάστρες, ας δούμε την επιφάνεια της γης στην οποία βρίσκεται ο θάμνος. Εάν δεν υπάρχει βρύα στην επιφάνεια του εδάφους, συνήθως σημαίνει ότι ο θάμνος τοποθετήθηκε πρόσφατα σε ένα δοχείο και δεν έχει τις τυπικές ιδιότητες των τριαντάφυλλων που πωλούνται σε δοχεία. Ένας τέτοιος θάμνος μπορεί να μην είναι κατάλληλος για φύτευση οποιαδήποτε στιγμή του έτους. Ας δώσουμε επίσης προσοχή στο κάτω μέρος του δοχείου. Οι ρίζες που σπρώχνουν τον πυθμένα μαρτυρούν την καλή ρίζα του θάμνου. Τα τριαντάφυλλα από καλούς παραγωγούς θα έχουν πάντα ετικέτες από τις οποίες θα μάθουμε για τις ιδιότητες και τις απαιτήσεις της ποικιλίας που αγοράζετε.\nΣε ποιο έδαφος πρέπει να φυτευτούν τα τριαντάφυλλα;\nΤο συνιστώμενο pH του εδάφους για τριαντάφυλλα είναι 6,5. Εάν το έδαφος στον κήπο μας είναι πολύ όξινο, πριν φυτέψετε τα τριαντάφυλλα, ασβεστοποιήστε το χώμα χρησιμοποιώντας ασβέστη ή κιμωλία. Υποτίθεται ότι η εισαγωγή περίπου 0,5 kg κιμωλίας ανά 1 m² της κλίνης θα αυξήσει την τιμή του pH του εδάφους κατά 0,5 έως 1,0.\nΓια τη βελτίωση της δομής του εδάφους, συνιστάται η προσθήκη διαφόρων οργανικών υλικών , όπως τύρφη κήπου, φλοιός πεύκου, λιγνίτης και κοπριά. Η τύρφη που αναμιγνύεται με ελαφρύ χώμα θα συγκρατεί νερό και μέταλλα σε αυτήν. Εάν το έδαφος είναι πολύ στιβαρό, αργιλώδες, μπορούμε να το χαλαρώσουμε με λιπασματοποιημένο φλοιό πεύκου. Τα σωματίδια του φλοιού θα αποσυντεθούν στο έδαφος για μεγάλο χρονικό διάστημα, εμπλουτίζοντάς το με χούμο και οξυγόνο για έως και τέσσερα χρόνια. Η συνιστώμενη δόση φλοιού είναι από 20 έως 40 λίτρα ανά m². Η προσθήκη φλοιού στο έδαφος απαιτεί ταυτόχρονη προσθήκη αζώτου.\nΟ λιγνίτης, τον οποίο προσθέτουμε σε παρόμοιες ποσότητες με το φλοιό, θα αποθηκεύσει τα θρεπτικά συστατικά και θα τους αποτρέψει να ξεπλυθούν. Η κοπριά θα εμπλουτίσει το έδαφος με χούμο, μέταλλα και ένζυμα. Όταν χρησιμοποιείτε κοπριά, θυμηθείτε να προετοιμάσετε το χώμα λίγες εβδομάδες πριν φυτέψετε τους θάμνους, επειδή οι ρίζες των τριαντάφυλλων δεν πρέπει να έρχονται σε επαφή με φρέσκια κοπριά.\nΦύτευση τριαντάφυλλων. Ο τόπος εκκόλαψης καλύφθηκε με ανάχωμα εδάφους έτσι ώστε οι βλαστοί να μην παγώσουν το χειμώνα\nΕκτός από την προσθήκη των σωστών οργανικών συστατικών, το έδαφος για τριαντάφυλλα θα πρέπει επίσης να χαλαρώσει . Τα τριαντάφυλλα ανήκουν σε φυτά που ριζώνουν αρκετά βαθιά, οπότε χαλαρώνουμε το έδαφος σε βάθος 60 cm. Οι εξαιρέσεις είναι ελαφριά, αμμώδη εδάφη - μην τα σκάβετε τόσο βαθιά, γιατί το νερό θα βυθιστεί πολύ γρήγορα στα κάτω στρώματα.\nΣε ελαφρά και στεγνά εδάφη, το TerraCottem θα είναι μια πολύ χρήσιμη προσθήκη κατά τη φύτευση τριαντάφυλλων . Αυτό το προϊόν περιέχει υδρογέλη, οι κόκκοι του οποίου έχουν τη δυνατότητα να συσσωρεύουν πολύ νερό. Μετά από βροχόπτωση ή άφθονο πότισμα, η υδρογέλη διογκώνεται, συλλέγοντας νερό. Οι κόκκοι υδρογέλης μπορούν να αυξήσουν τον όγκο τους έως και 400 φορές κατά τη διάρκεια αυτής της περιόδου. Στη συνέχεια, όταν το έδαφος στεγνώνει και το φυτό εξαντλείται, το υδρογέλη στο TerraCottem απελευθερώνει αυτό το νερό στο έδαφος.\nΧάρη σε αυτό, το έδαφος είναι συνεχώς υγρό και τα φυτά έχουν συνεχή πρόσβαση στο νερό . Αυτό είναι ιδιαίτερα σημαντικό στην περίπτωση των πρόσφατα φυτευμένων τριαντάφυλλων, τα οποία είναι πολύ ευαίσθητα στην υπερβολική ξήρανση κατά την πρώτη περίοδο μετά τη φύτευση. Μετά την ανάμιξη του εδάφους με το TerraCott, τα φυτά μπορούν να ποτίζονται λιγότερο συχνά, εξοικονομώντας ταυτόχρονα το νερό που χρησιμοποιείται για το πότισμα. Επομένως, όχι μόνο παρέχει καλύτερες συνθήκες ανάπτυξης για τα τριαντάφυλλα, αλλά επιφέρει επίσης σημαντική εξοικονόμηση.\nΕκτός από την υδρογέλη, το TerraCottem περιέχει επίσης μια αρχική δόση λιπάσματος και κομμάτια ηφαιστειακού βράχου που χαλαρώνουν το έδαφος γύρω από τα φυτά. Αυτό επιτρέπει στις ρίζες των πρόσφατα φυτευμένων τριαντάφυλλων να επεκταθούν εύκολα.\nΠώς να προετοιμάσετε τριαντάφυλλα για φύτευση\nΠριν από τη φύτευση των τριαντάφυλλων , αφαιρέστε τα σπασμένα μέρη των ριζών, συντομεύστε τις υπόλοιπες ρίζες του θάμνου σε μήκος περίπου 25 cm και βυθίστε τις σε νερό με την προσθήκη μυκητοκτόνων. Μουλιάστε τον θάμνο για περίπου 20 λεπτά. Αφού το αφαιρέσετε από το κονίαμα, το τριαντάφυλλο πρέπει να φυτευτεί το συντομότερο δυνατό. Στην περίπτωση της φθινοπωρινής φύτευσης, τον Νοέμβριο, εάν ο θάμνος έχει ακόμα φύλλα, πρέπει να τα αφαιρέσουμε.\nΦύτευση τριαντάφυλλων. Στο τέλος, πιέστε σταθερά το έδαφος γύρω από το θάμνο και ποτίστε το φυτό\nΦύτευση τριαντάφυλλων στον κήπο\nΗ τρύπα στην οποία θα φυτέψουμε τον θάμνο πρέπει να είναι αρκετά βαθιά ώστε οι ρίζες να κρέμονται σχεδόν κάθετα σε αυτό. Οι ρίζες πρέπει να κατανέμονται ομοιόμορφα. Ενώ γεμίζετε τις ρίζες, τραβήξτε ελαφρά το θάμνο προς τα πάνω, το οποίο θα εξασφαλίσει καλύτερη πρόσφυση του εδάφους στις ρίζες. Αφού συμπληρώσετε, πετάξτε το έδαφος γύρω από το θάμνο . Ο θάμνος πρέπει να φυτευτεί σε τέτοιο βάθος που, αφού ποδοπατήσει το έδαφος και το ποτίσει, το σημείο εκκολαπτόμενου στο λαιμό της ρίζας είναι ακριβώς πάνω από την επιφάνεια του εδάφους.\nΌταν το νερό έχει μουλιάσει, χτίστε ένα ανάχωμα ύψους 20 έως 30 cm γύρω από το φυτό για να προστατεύσετε τους βλαστούς από το πάγωμα. Επιπλέον, τον Δεκέμβριο, μετά από μεγαλύτερους παγετούς, αξίζει να εφαρμόσετε ένα στρώμα φλοιού και κωνοφόρων κλαδιών στα αναχώματα του εδάφους γύρω από τους θάμνους.